Da li je Srbija za Huavej strateški partner ili laboratorija? - Biznis i Finansije\nHome\tTekstoviAnalize\tDa li je Srbija za Huavej strateški partner ili laboratorija?\nDa li je Srbija za Huavej strateški partner ili laboratorija?\nKineski i srpski zvaničnici tvrde da je Srbija strateški partner kineske kompanije Huavej. Saradnja podrazumeva razvoj 5G mreže, veštačke inteligencije i pametnih rešenja za javnu upravu. Pojedini analitičari potvrđuju da je Srbija dobila privilegovano mesto na „digitalnom putu svile“. Ipak, ocenjuju da je Srbija pre svega laboratorija koliko daleko Huavej može da stigne u širenju na evropsko tržište, piše Radio Slobodna Evropa.\nHuavej širi svoje poslovanje u Srbiji, a stav države o saradnji nije promenjen ni godinu dana nakon što su toj kompaniji, koja je među najvećim proizvođačima pametnih telefona i mrežne opreme, Sjedinjene Američke Države (SAD) uvele sankcije, uz obrazloženje ta kompanija predstavlja bezbednosnu pretnju zbog veza sa kineskom vladom.\nNije bilo pritisaka sa strane\nHuavej je navode američke administracije o špijunaži demantovao, ali je poslovanje te kompanije postalo predmet debate i u mnogim državama Evropske unije (EU). Debata u Evropi vodi se oko uloge Huaveja u izgradnji internet mreže pete generacije (5G), a u ranijim izjavama državnih predstavnika Srbije, kineska kompanija označena je kao „ključni partner“ za budući razvoj 5G mreže.\n„Nikada nije bilo pritisaka bilo kakve vrste kada su u pitanju strateška partnerstva koja Srbija razvija, a koja imaju za cilj ekonomski i privredni rast, jer svakako da su to unutrašnja pitanja naše zemlje kao suverene države”, rekla je Matić.\nPrema rečima državne sekretarke, ministarstvo telekomunikacija nema potpisan nijedan komercijalni ugovor sa Huavejom, već samo sporazume o saradnji koji „nisu obavezujućeg karaktera“.\n„Mi smo potpisali dva memoranduma – jedan o strateškom partnerstvu o razvoju širokopojasnog interneta u Srbiji koji je zaključen još 2017. godine i drugi je memorandum o razumevanju za razvoj projekta ’pametnih gradova’ u Srbiji, potpisan 2019. godine“, napomenula je Matić.\nNa pitanje šta Huavej i ministarstvo rade u okviru tih sporazuma, državna sekretarka odgovara da se „razmenjuju iskustva i znanja u različitim oblastima“, što doprinosi „saradnji dve države na polju digitalizacije“ i podseća da je resorni ministar Rasim Ljajić sa kineskim državnim zvaničnicima potpisao i memorandum kojim je Srbija postala deo „digitalnog puta svile“ u okviru inicijative „Pojas i put“.\nBez konkretnih odgovora\n„Huavej je u Srbiju došao da ostane dugo“, rekao je novinarima ministar za inovacije i tehnološki razvoj Nenad Popović 19. maja, prilikom posete novom inovaciono-razvojnom centru kineske kompanije u Beogradu.\nU saopštenju se ističe i da je Popović na sastanku sa rukovodstvom kompanije Huavej potvrdio „odličnu saradnju države i tehnološkog giganta kroz različite zajedničke inicijative u oblasti digitalizacije, obrazovanja, nauke, inovacija i razvoja pametnih rešenja za potrebe javne uprave”.\nMeđutim, u čemu se konkretno ova saradnja ogleda, ministarstvo nije odgovorilo Radiju Slobodna Evropa. Na pitanja o poslovanju i saradnji sa institucijama Srbije nije odgovorilo ni predstavništvo Huaveja u Beogradu, a odgovor nije stigao ni iz centrale kompanije u Kini.\nDržavni „data“ centar u Kragujevcu\nU martu ove godine zvaničnici Srbije su otvorili gradski „Data centar“ u Kragujevcu. Otvaranju tog centra u kojem se čuvaju podaci grada, gradskih uprava, javnih preduzeća i ustanova i omogućuje povezivanje sa republičkim bazama podataka prisustvovali su i direktor Vladine Kancelarije za IT i eUpravu Mihailo Jovanović, ambasadorka Kine u Srbiji Čen Bo i predstavnici Huaveja.\nKina je za izgradnju „data centra“, kako se navodi u saopštenju, donirala dva miliona dolara, a ambasadorka Kine u Srbiji Čen Bo je na otvaranju istakla doprinos kompanije Huavej u vrhunskoj tehnologiji i bogatom iskustvu. „Zajednička izgradnja ovog data centra predstavlja dobar početak saradnje Kragujevca sa kineskim partnerima u oblasti digitalizacije i visokih tehnologija“, rekla je Čen Bo.\nGradski „data centar“ u Kragujevcu, trebalo bi da bude deo većeg, državnog. Izgradnja tog objekta je u toku, a premijerka Srbije Ana Brnabić je prilikom posete Kini u novembru prošle godine ponudila da Huavej preuzme komercijalni deo državnog „data centra“ u Kragujevcu, kako bi tu mogao da skladišti podatke za Južnu i Jugoistočnu Evropu.\nPlatforma za razvoj veštačke inteligencije\nKako se objašnjava na sajtu Kancelarije, platforma za razvoj veštačke inteligencije je deo kineske donacije vredne 13 miliona evra, a kompanija Huavej će u okviru te donacije obezbediti „cloud“ infrastrukturu (za čuvanje podataka) i platformu za veštačku inteligenciju koji će biti smešteni u kragujevačkom Državnom data centru.\nPrivilegovano mesto na „digitalnom putu svile“\nDoktorand međunarodnih odnosa na Londonskoj školi ekonomije i politike (LSE) Vuk Vuksanović ocenio je za RSE da bi Srbija potencijalno mogla da ima problema, ali ne zbog Evropske unije, već zbog Vašingtona. „Mi ćemo sigurno, bez obzira na to ko je u Beloj kući, živeti u eri intenzivne američko-kineske konkurencije”, rekao je on.\nŠto se tiče Srbije, dodao je, ona je svakako svesna da u skorije vreme neće postati članica EU, te da je time u poziciji da odmerava kratkoročne i srednjoročne dobiti u odnosu na dugoročne kalkulacije.\nVuksanović je istakao i da je Srbija na „digitalnom putu svile“ dobila privilegovano mesto. Inicijativa „Pojas i put“, čiji je Srbija deo, pokrenuta je 2013. i favorizovani je projekat kineskog predsednika sa ciljem poboljšanja veza između Azije, Evrope i Afrike. Projekat je vredan 1.000 milijardi dolara.\nSrbija je korisna kao „laboratorija“\nIpak, on je napomenuo da je Zapadni Balkan koji broji oko 20 miliona ljudi mali za giganta kao što je Huavej. „Međutim, Srbija je veoma korisna kao ’laboratorija’ gde oni mogu da testiraju koliko daleko mogu da idu u širenju na evropska tržišta”, rekao je Vuksanović.\nOn smatra da je ključni faktor koji određuje savezništvo Srbije i Huaveja odnos između partijskih elita u Pekingu i Beogradu. „Kini odgovara činjenica da se sve u Beogradu može završiti samo ako dobijete zeleno svetlo iz jednog centra moći. A Beogradu svakako odgovara što Kina neće postavljati suvišna pitanja, za razliku od, na primer, standarda koje zahtevaju projekti iz Evropske unije”, napomenuo je Vuksanović.\nDodela frekvencija za 5G pomerena zbog pandemije\nAmerička administracija je u maju ove godine najavila nova ograničenja za Huavej, kojim će ključna oprema za izgradnju internet mreže pete generacija (5G) ostati nedostupna toj kompaniji. Velika Britanija najavila je da će dodatno preispitati ugovorenu saradnju sa Huavejom, a Australija je zabranila da Huavej gradi 5G mrežu u toj zemlji.\nDržavna sekretarka Tatjana Matić rekla je da je pandemija Kovid-19 uticala na to da se aukcija za dodelu frekvencija za 5G mrežu pomeri na 2021. godinu, iako je prvobitno najavljeno da će se aukcija obaviti krajem ove godine.\nOna napominje da će operatori koji dobiju dozvole za 5G mrežu morati da poštuju međunarodne i domaće tehničke propise i da svoje mreže grade na tehnološko neutralnim principima. „Ministarstvo konkretno nema uticaj na izbor tehnologije, niti proizvođača opreme“, rekla je Matić.\nPrva eksperimentalna 5G mreža u Beogradu\nTom prilikom je ministar trgovine, turizma i telekomunikacija Srbije Rasim Ljajić kao najvidljivije rezultate partnerstva sa kineskim kompanijama predstavio postavljanje telekomunikacione infrastrukture – mreže optičkih kablova koju je državni operater Telekom Srbija gradio sa kompanijom Huavej.\nNa pitanje da li će se ključno partnerstvo Huaveja i Telekoma Srbija nastaviti i u izgradnji 5G mreže – državna sekretarka Tatjana Matić odgovara da „Ministarstvo to ne zna i nije u njegovoj nadležnosti“.


Analiza potreba za unapređenjem preduzetničke infrastrukture u istočnoj Srbiji\nU okviru projekta izrađena je i „Analiza potreba za unapređenjem preduzetničke infrastrukture u istočnoj Srbiji koja je definisala dalje korake u smeru razvoja preduzetničke infrastrukture u istočnoj Srbiji, ali i prikazala trenutno stanje preduzetničke infrastrukture u istočnoj Srbiiji i postojećih mehanizama za podršku preduzetnišvu.\nKroz Analizu, koja obuhvata teritoriju dva okruga Borskog i Zaječarskog, istraženo je trenutno stanje i situacija preduzetničke infrastrukture u istočnoj Srbiji. Analiza se nije bavila poslovnom infrastrukturom u širem smislu, industrijskim zonama i drugim tipovima poslovne infrastrukture koji su namenjeni dovođenju novih firmi, već razvojem mogućnosti podrške postojećim MSPP.\nRezultati analize pokazali su značajnost promovisanja ideje umrežavanja i povezivanja svih aktera u regionu jedan je od bitnijih segmenata razvoja preduzetničke infrastrukture u istočnoj Srbiji. Potrebno je uspostaviti blisku saradnju između svih elemenata poslovne infrastrukture, javnog i privatnog sektora kao i razvojnih agencija, privrednih komora i ostalih relevantnih institucija kako bi se harmonizovale delatnosti i razmenile neophodne informacije.\nAnalizom su definisane preporuke za razvoj preduzetničke infrastrukture koje se odnose na analizu ideja predloženih u opštinskim strategijama u oblasti preduzetništva, dodatna ispitivanja potreba privrede, dodadnto jačanje kapaciteta LER kancelarija u polju pružanja bolje nefinansijske podrške MSP sektoru, podršku jačanju udruživanja i povezivanja svih relevatnih strana za razvoj preduzetničke infrastrukture.


Srpski inženjer među pobednicima "Simensovog" takmičenja - Bizlife.rs\nSrpski inženjer među pobednicima “Simensovog” takmičenja\n07:31 Beograd, 22/11/2011\nSrbin Slobodan Matić jedan je od pobednika prve faze “Simensovog” takmičenja za inovacije u oblasti pametnih mreža, sa projektom “Integrisana modularna arhitektura za automatizaciju distribucije”, saopštila je ta kompanija.\nTaj diplomac Elektrotehničkog fakulteta Univerziteta u Beogradu je 2008. godine doktorirao elektrotehniku na Univerzitetu Kalifornija u Berkliju, gde danas radi kao istraživač postdoktorant na projektima računarske mreže u kontroli sigurnosno kritičnih sistema. Pored toga, radio je na projektima u kompanijama “Majkrosoft” i “Gugl”.\nCilj međunarodnog “Simensovog” takmičenja “Smart Grid Innovation” je da pronađe nove održive biznis modele i tehnologije za pametne mreže u bliskoj budućnosti.\nPrva faza takmičenja bila je otvorena za sve zainteresovane i privukla je ogroman broj ljudi iz celog sveta, pa je time uspeh srpskog postdoktoranta još veći. Pobednici su nagrađeni novčanim nagradama i pozivom da učestvuju u “Simensovim” “Smart Grid” radionicama u Berlinu.\nTokom prve faze takmičenja, pod nazivom “Inkubator ideja”, prikupljale su se ideje za inovacije na polju pametnih mreža. Najbolje ideje su nagrađene i postale su osnova za drugu fazu takmičenja “Poziv za dostavljanje predloga” koja je u toku.\nPravo učešća u drugoj fazi takmičenja ima univerzitetsko osoblje (profesori, postdoktoranti, studenti ili potencijalni studenti doktorskih studija) koje “Simens” poziva da daju predloge za dalje istraživanje i razvoj pobedničkih ideja.\n“Simens” je isplanirao značajna sredstva, preko milion evra, kako bi se sprovela istraživanja na izabrane teme. “Simens” takođe nastoji da sprovede rezultate istraživanja u proizvode, usluge i rešenja, i stoga planira dodatne investicije nakon uspešnih rezultata na istraživačke teme.\nPobednici druge faze takmičenja biće proglašeni u januaru 2012. godine. Zainteresovani za učešće na “Simensovom” takmičenju treba da se registruju na internet stranici www.smartgridcontest.com i da prijave svoje predloge najkasnije do 30. novembra.


Stojanović: Kosovske institucije kapitulirale pred nasiljem u Mušutištu\nZamenik kosovskog premijera Branimir Stojanović izjavio je da su kosovske institucije kapitulirale pred nasiljem, jer i pored nastojanja specijalaca Kosovske policije nisu sprečle protest Albanaca u selu Mušutište kod Suve Reke.\nPrema njegovim rečima, raseljenim Srbima iz tog sela niko nije mogao garantovati bezbednost, zbog čega nisu mogli da na ruševnama crkve Vavedenje presvete Bogorodice obeleže seosku slavu Veliku Gospojinu.\nStojanović je agenciji Beta kazao da su lični interesi onih koji obrađuju i koriste imanja raseljenih Srba bili jači od svih institucija, svakog reda i zakona, kao i interesi onih koji bi da politički zloupotrebe tu temu radi sticanja jeftinih političkih poena.\nMinistar za povratak i zajednice u kosovskoj vladi Dalibor Jevtić, izjavio je da će se insistirati na odgovornosti svih institucija koje je trebalo da obezbede ne samo boravak raseljenih u selu Mušutište, nego i povratak tih ljudi i porodica.\n''Želim da verujem, a to sam mogao da čujem i od samih raseljenih lica, da neće biti odustajanja od želje za povratkom iako je ovo danas bilo razočaravajuće, jer nisu mogli ni na nekoliko sati da budu u svom selu u kome su veći deo svog života proveli'', rekao je Jevtić dodajući da raseljeni nisu mogli da obeleže slavu.\nOn je najavio i da će Ministarstvo za povratak i zajednice u narednom periodu tražiti da se započne sa igradnjom kuća za deset porodica kojima je odobren povratak.\n''Tražićemo i punu pravnu i bezbednosnu zaštitu za te ljude sa željom da se na taj način izborimo za vladavinu prava i zakon. Naša borba je ona borba koja vodi ka tom cilju'', rekao je Jevtić.\nOn je naveo da će se upravo upornošću, zajedno sa ljudima koji su mu rekli da će još više biti uporni da se u Mušutište vrate, boriti ne samo za povratak Srba u to mesto već i na čitavo Kosovo.


Status Kosova - Blic Online\nSavet Svetske carinske organizacije (SCO) je odlučio da formira radnu grupu koja bi se bavila pristupanjima toj organizaciji, a do tada status takozvanog "Kosova" u njoj ostaje sporan i zamrznut. Kako je saopštila Kancelarija za saradnju s medijima Vlade Srbije, SCO je ostala podeljena oko statusa takozvanog "Kosova".\nStatus Kosova u novoj rezoluciji?\nNova rezolucija o Kosovu i Metohiji mogla bi da bude jedan od prvih stratekih političkih dokumenata koje će usvojiti budući parlament Srbije, pišu današnje Novosti pozivajući se na izvor u državnom vrhu.\nPavićević: Nisam ambasador jer Srbija nije priznala Kosovo\nOficir za vezu vlade Srbije u Prištini Dejan Pavićević rekao je da nije diplomata, niti ambasador, jer se stav Srbije po pitanju statusa Kosova nije promenio i Beograd ne priznaje nezavisnost.\nMala škola Vuka Jeremića: Kako izbeći odgovor na pitanje Olje Bećković\nVuk Jeremić, sada nezavisni poslanik, a do nedavno predsedavajući Generalne skupštine Ujedinjenih nacija, izveo je sinoć u "Utisku nedelje" na B92 malu verbalnu bravuru da bi izbegao direktan odgovor na vrlo direktno pitanje autorke i voditeljke Olje Bećković.\nNikolić zaslužuje priznanje, Tadić nije imao hrabrosti\nSlovenački predsednik Borut Pahor izjavio je u Skoplju da predsednik Srbije Tomislav Nikolić zaslužuje priznanje za ono što je uradio kako bi Srbija napredovala ka EU i izrazio optimizam u pogledu daljeg napretka Srbije ka EU.\nJemen priznao nezavisnost Kosova\nJemensko ministarstvo spoljnih poslova potvrdilo je danas da je ta zemlja priznala nezavisnost je Kosova.\nEU bi volela da i Kosovo učestvuje na samitu u Ohridu\nŠef delegacije EU u Srbiji Vensan Dežer rekao je danas da Proces saradnje u jugoistočnoj Evropi nije obuhvaćen briselskim sporazumom, ali da bi EU, u ovom pozitivnom trenutku, volela da vidi i učešće Kosova na tom skupu.\nMinistar spoljnih poslova: Španija neće priznati Kosovo\nŠpanija ostaje pri čvrstom stavu da neće priznati nezavisnost Kosova, a sporazum Beograda i Prištine, kao i plan za njegovu primenu, su statusno neutralni, što je veoma važno za Španiju, rekao je španski ministar spoljnih poslova Hose Manuel Garsija Margalo u razgovoru sa potpredsednicom Vlade Srbije za evropske integracije Suzanom Grubješić.\nMinistar spoljnih poslova Nemačke Gido Vestervele rekao je danas u Beogradu da je u Briselu postignut istorijski sporazum Begrada i Prištine, ali da je sada važno da on bude sproveden, korak po korak.\nMinistar Garsija Margalo: Španija neće priznati Kosovo\nŠpanija i dalje odbija da prizna nezavisnost Kosova, izjavio je danas španski ministar spoljnih poslova Hose Manuel Garsija Margalo tokom posete Rumuniji, još jednoj od pet zemalja Evropske unije koje ne priznaju kosovsku nezavisnost.\nVučić: Neće biti represije i ako dogovora ne bude\nPrvi potpredsednik vlade Srbije Aleksandar Vučić, koji će danas na severu Kosova razgovarati sa Srbima o brisleskom sporazumu, rekao je da želi da razgovara o "svakoj sitnici" iz sporazuma, ističući da represivnih mera neće biti i ako dogovora ne bude.\nVučić: Narednih dana rezultati istrage o 24 sporne privatizacije\nVicepremijer Srbije Aleksandar Vučić izjavio je danas da narednih dana očekuje rezultate radne grupe o 24 sporne privatizacije i istakao da je država mnogo jača od svih pritisaka.\nVučić: Idem na Kosovo 12. maja, makar me gađali paradajzom, jajima ili kamenjem\nPotpredsednik vlade Aleksandar Vučić najvio je danas da će 12. maja posetiti Kosovo i razgovarati sa tamošnjim Srbima o sprovođenju briselskog sporazuma, a da će 7. maja biće održan i sastanak u Beogradu.\nGlavni odbor SNS danas o briselskom sporazumu i Vojvodini\nGlavni odbor Srpske napredne stranke razmotriće dsanas, na sednici koja je počela nešto posle 10 sati, predlog sporazuma koji je srpska delegacija parafirala u Briselu, kao i političku situciju u Vojvodini.\nStefanović: Koalicija se danas izjašnjava o sporazumu\nSrpska napredna stranka i svi najvažniji politički subjekti vladajuće koalicije danas će doneti odluku o parafiranom tekstu predloga sporazuma Beograda i Prištine, izjavio je predsednik Narodne skupštine Nebojša Stefanović.


JKoreja: Neidentifikovana osoba presla utvrđenu granicu\nTanjug 2. januara 2022. 09:12\nSEUL – Vojska Južne Koreje saopštila je danas da je neidentifikovana osoba prešla utvrđenu granicu u demilitarizovanoj zoni sa Severnom Korejom.\nKako se navodi, južnokorejska vojska je ranije uočila osobu koja je imala opremu za video nadzor na istočnom delu granice i poslala trupe da je uhvate u subotu uveče, preneo je Rojters.\nNačelnik štabova (JCS) Južne Koreje saopštio je da je naredio potragu nakon što su videli lice oko 21:20 sati po lokalnom vremenu u subotu na istočnoj strani demilitarizovane zone koja razdvaja dve Koreje.\n„Utvrdili smo da je osoba prešla granicu vojne demarkacione linije i prebegla na sever“, navodi se u saopštenju JCS.\nPreko graničnog prelaza, koji je ilegalan u Južnoj Koreji, Severna Koreja sprovodi stroge mere protiv korona virusa, još od zatvaranja granica početkom 2020. godine.\nDve Koreje podeljene su duž najnaoružanije granice na svetu, koja se zove Demilitarizovana zona, a kako navodi britanaska agencija, procenjuje se da je oko dva miliona mina postavljeno unutar i blizu 248 kilometara dugačke i četiri kilometra široke demilitarizovane zone.\nObe Koreje su slale agente i špijune na teritoriju preko DMZ-a, ali poslednjih godina nisu prijavljeni takvi slučajevi, a oko 34.000 Severnokorejaca prebeglo je u Južnu Koreju od kasnih 1990-ih kako bi izbegli siromaštvo ili političko ugnjetavanje, podseća Rojters.


Telekomunikacije :: saga.me\nHome > Proizvodi & Rešenja > Telekomunikacije\nSaga je realizovala telekomunikaciona i infrastrukturna rešenja od vitalnog značaja na nacionalnom nivou.\nOsim veoma velikih projekata čiji se značaj ogleda u unapređenju telekomunikacija na nivou čitave zemlje (krucijalni infrastrukturni projekti za nacionalnog operatera Telekom Srbija, Elektroprivredu Srbije, Naftnu industriju Srbije, Aerodrom Nikola Tesla i mnogi drugi), Saga može da se pohvali i izgradnjom međunarodnih EU mreža.\nIz velikog dijapazona implementiranih rešenja, izdvajaju se implementacije velikog broja LAN i WAN mrežnih infrastruktura, VoIP i Security rešenja za srednja i velika preduzeća i u okviru bankarskog sistema, državne uprave i javnih preduzeća. Mrežna rešenja Saga realizuje u saradnji sa vodećim svetskim proizvođačima mrežne opreme - Cisco Systems i Juniper Networks sa kojima ostvaruje partnerstva najvišeg ranga (Cisco Gold Partner i Juniper Elite Partner). Zavidna lista referenci i na Enterprise i na Telco/Carrier tržištu garantuje kvalitetnu uslugu i zadovoljstvo korisnika.\nSaga nudi kompletna mrežna rešenja koja obuhvataju i instalaciju pasivne mrežne opreme korišćenjem bakarnih i fiberoptičkih komponenti poslednje generacije. Položenih nekoliko stotina kilometara kablova i više desetina hiljada konekcija dokazuje kvalitet naših LAN rešenja i svrstava Sagu u sam vrh na našem tržištu. Partneri u oblasti strukturnog kabliranja su nam: Brand-Rex, Schrack i Conteg, dok licence za ugradnju opreme imamo od sledećih preduzeća: Kerpen, Panduit, Krone i Legrand. Saga takođe poseduje specijalnu licencu CABITA - standard u oblasti kablovske infrastrukture za područje Austrije.\nVisoko stručan i obučen inženjerski i tehnički kadar, prateći evropske i svetske standarde, garantuje profesionalno postavljanje sistema, ali i presales i postsales usluge krajnjem korisniku. Pored izgradnje i puštanja u rad mrežnih rešenja, Saga može da ponudi i usluge tehničke podrške, izradu tehničke dokumentacije, projektovanje i konsalting za različite mrežne sisteme.\nSaga u Sektoru za profesionalne servise u telekomunikacijama zapošljava preko 55 sertifikovanih inženjera i tehničara koji poseduju:\nCisco sertifikate (CCIE, CCNP, CCVP, CCIP, CCSP, CCNA, specijalizacije wireless i security) - imamo najveći broj Cisco sertifikovanih profesionalaca u Srbiji\nJuniper sertifikate (JNCIP-SP, JNCIS-SP, JNCIS-ENT, JNCIS-SEC, JNCIA)\nLicence za odgovorne projektante i izvođače radova (licencirane od Inženjerske komore Srbije)\nLicence za ovlašćene projektante (licencirane u Domu inženjera i tehničara Srbije)\nNaša najznačajnija mrežna rešenja su:\nrealizacija prve okosnice Interneta u Srbiji i prve multiservisne Internet mreže SMIN (Serbian Multiservice Internet Network)\nrealizacija nacionalnog IP/MPLS jezgra mreže i IGW (Internet Gateway) izlaza na međunarodni Internet za Telekom Srbije\nizgradnja IGW rešenja za mobilnog operatera Telenor (Srbija)\nrealizacija Telekom Srbija gradskih mreža MAN (Metropolian Area Network) u četiri najveća grada u Srbiji\nnadogradnja mreže Elektroprivrede Srbije (EPS) i izgradnja mreže za nadzor sistema EPS-a (Srbija)\ndigitalizacija televizije u Srbiji na nacionalnom nivou\nizgradnja mreže na Aerodromu "Nikola Tesla" (Beograd, Srbija)\nizgradnja mrežnog sistema pametne zgrade B2 u Balkanskoj 2 (Beograd, Srbija)\nizgradnja mreže poslovnog objekta MPC Ušće (Beograd, Srbija)\nizgradnja kompletnog rešenja za EFG banku (Beograd, Srbija)\nrealizacija mreže za potrebe Univerzijade Beograd 2009\nrešenje VoIP komunikacije za Naftnu industriju Srbije\nstrukturno kabliranje za Unicredit banku (Beograd, Srbija)\nBulevar Džordža Vašingtona 108/I


PROTIV „DVOSTRUKOG NEOPOREZIVANJA” - Biljana Trifunović\nPROTIV „DVOSTRUKOG NEOPOREZIVANJA”\nAmandmani na Zakon o korporacijskom oporezivanju u Evropskoj uniji\nEvropska komisija je predložila amandmane na ključni zakon o korporacijskom oporezivanju u Evropskoj uniji čiji je cilj da se izbegavanje poreza svede na minimum. Predloženim amandmanima bi trebalo da budu zatvorene „rupe” u direktivi o matičnim kompanijama i njihovim podružnicama, koje neke kompanije koriste da nigde ne plate porez, odnosno da uživaju u takozvanim pogodnostima „dvostrukog neoporezivanja”. Evropski komesar za poreze je objasnio pre neki dan, da će kao rezultat izmene direktive biti ne samo veći poreski prihod, već i fer konkurencija.\nU suštini, borba protiv izbegavanja poreza se nalazi visoko na agendi EU, kao uostalom i širom sveta. Zato u sklopu te borbe, Evropska komisija pokušava da spreči kompanije koje imaju ogranke širom EU da koriste razlike u oporezivanju, koje postoje između članica i da na kraju uopšte ne plate porez. Svrha predloženih amandmana na direktivu o matičnim kompanijama i firmama ćerkama jeste, da se obezbedi prostor za pošteno poslovanje na jedinstvenom tržištu jer će biti onemogućene poreske utaje.\nOvi amandmani su inače predviđeni prošlogodišnjim Akcionim planom za borbu protiv izbegavanja poreza i trebalo bi značajno da doprinesu sve oštrijoj borbi protiv korporacijskog izbegavanja poreza ne samo na nivou Evropske unije, već i globalnom planu.\nDirektiva o matičnim kompanijama i njihovim podružnicama je svojevremeno doneta, kako bi se sprečilo da se kompanijama iz iste grupe ali u različitim članicama EU dva puta oporezuje isti prihod. Međutim, pojedine kompanije su iskoristile neke odredbe direktive i neusklađenosti nacionalnih poreskih propisa da potpuno izbegnu plaćanje poreza. Amandmani su dakle, zaštita od loše poreske prakse. A od članica EU se u skladu sa ranijim preporukama Komisije traži, da usvoje zajednička pravila za borbu protiv poreskih prevara.\nPored toga, amandmanima bi trebalo da se obezbedi, da kompanije ne koriste sporazume o hibridnim zajmovima za izuzeće od plaćanja poreza. Direktiva sada obavezuje članice EU da matične kompanije oslobode poreza na dividende koje dobijaju iz ogranka u drugoj zemlji EU. Međutim, u nekim slučajevima članica EU u kojoj filijala posluje klasifikuje ta plaćanja kao neoporezivu otplatu „duga”, što za posledicu ima da se plaćanje podružnice matičnoj kompaniji ne oporezuje nigde.\nPredloženi amandamni onemogućiće korišćenje takvih neusklađenosti propisa. Amandamnima je predviđeno da ako je plaćanje po osnovu hibridnog zajma neoporezivo u zemlji u kojoj posluje ogranak matične kompanije, onda to plaćanje mora da se oporezuje u članici EU u kojoj je sedište matične kompanije. Na taj način će kompanije sa prekograničnim poslovanjem biti sprečene da planirajući plaćanja unutar grupe, iskoriste pogodnosti „dvostrukog neoporezivanja”.


Izgladnjela djeca čekaju na hranu 10 sedmica zbog birokratije - Vijesti.me\nKenijska vlada insistira da je u obavezi da provjeri sve izbjeglice zbog bojazni da bi ekstremisti Al Kaide iz Somalije mogli da se ubace u kamp Edit\nTanjug 3. avgust 2011, 06:15 ažurirano 26. februar 2019, 04:41\nIzgladnjela somalska djeca koja pristižu u najveći izbjeglički kamp na svijetu primorana su da čekaju i do 10 sedmica na dobijanje potrebnih sljedovanja hrane zbog birokratije u kenijskoj vladi, upozoravaju humanitarne organizacije.\nBroj slučajeva gdje se zdravstveno stanje dece pogoršalo po dolasku u izbjeglički kamp Dadab u Keniji je u porastu, a razlog tome su "birokratska kašnjenja u registraciji" izbjeglih lica, saopštio je predsjednik organizacije "Ljekari bez granica" Uni Karunakara.\nIzbjegla lica iz Somalije koja pristižu u kamp Dadab ne mogu da dobiju puna sljedovanja hrane sve dok ih kenijska vlada zvanično ne prizna kao izbjeglice, što traje "osam do 10 sedmica", rekao je Karunakara.\nPrije toga, oni dobiju hitna sljedovanja hrane za 21 dan, a zatim mogu da podnesu zahtjev da još 15 dana dobijaju namirnice od Svjetskog programa za hranu Ujedinjenih nacija, što ih ostavlja oko pet sedmica bez ičega, piše "Telegraf".\n"To je kritična tačka u kojoj njihovo zdravstveno stanje može da se pogorša. To su neprihvatljiva odlaganja", istakao je predsjednik organizacije "Ljekari bez granica".\nKenijska vlada insistira da je u obavezi da provjeri sve izbjeglice zbog bojazni da bi ekstremisti Al Kaide iz Somalije mogli da se ubace u kamp.\nNezapamćenom sušom pogođeno oko 10 miliona ljudi u istočnoj Africi, a procijenjuje se da je više od 166.000 građana Somalije u potrazi za hranom i vodom otišlo u susjednu Keniju ili Etiopiju.


Janković o kontroli ulaska u zemlju: Opcije su PCR test i karantin | A1-Net Novi Pazar\nImunolog i član Kriznog štaba Srđa Janković izjavio je da je u ovom trenutku bitnije da se govori o starim merama nego da se razmatraju nove, zato što ako se stare mere dosledno ne sprovedu, ni nove neće pomoći, poručivši da je zaustavljen eksponencijalni rast virusa, ali da je rano govoriti o poboljšanju situacije.\nJanković je za RTS rekao da se virus mnogo raširio i da smo imali period intenzivnih kontakata i da je za sada cilj da se zaustavi pogoršanje i da se stvari stabilizuju.\nNaveo je da je desetak dana neki minimum da bi se rezultati bilo kojih mera pokazali kroz broj novoobolelih, ali da, kada je reč o teže obolelim pacijentima, potrebno je još više vremena jer ta kriva kasni za onom koja pokazuje broj novozaraženih.\nMeđutim, Janković ističe da je važnije da vidimo da se mere sprovode, jer ako bude propusta u sprovođenju, onda one ostaju samo na papiru i neće pomoći.\nJanković je rekao da još nije došlo do konkretizacije novih mera i da ostaje da se razmotri pitanje kontrole ulaska u zemlju stranih i naših državljana, dodavši da nikome ne može da se zabrani da se vrati u zemlju, ali da je potrebna kontrola da se situacije ne bi pogoršala.\nNa pitanje kakva će biti epidemijska situacija pred Novu godinu, Janković je rekao da, ukoliko bi se poštovale sve mere, sigurno je da bi se videlo određeno pobošljanje, ali ne sigurno ne toliko da bi se opravdala masovna slavlja.\nOn je naveo da je najbitnije da se spreči svako okupljanje osim onog koje je nasušna potreba.\nSledeći članakMuzika i korona virus: Mlada žena od voćarke na venecuelanskom selu postala dirigentkinja orkestra u Parizu – za samo tri meseca\nPrethodni članakKrizni štab zaseda u petak, spremaju se NOVA PRAVILA!


AMSS: Horgoš najopterećeniji, preporučeno korišćenje manjih prelaza\n► AMSS: Horgoš najopterećeniji, preporučeno korišćenje manjih prelaza\nNajopterećeniji granični prelaz u Srbiji je Horgoš sa Mađarskom, gde se na izlazu iz zemlje čeka oko 90 minuta, zbog čega je preporučena upotreba prelaza Kelebija i Bački breg, saopštio je Auto-moto savez Srbije.\nAMSS navodi da je vreme zadržavanja na graničnim prelazima relativno i često promeljivo i da zbog formiranja dužih kolona vozila na ulazu i na izlazu iz Mađarske zadržavanja mogu biti višesatna.\nZadržavanje na prelazu Batrovci sa Hrvatskom na izlazu je oko sat vremena, ali AMSS upozorava da je realno vreme zadržavanja duže, zbog pojačanog saobraćaja i dužih zadržavnja sa hrvatske strane granice, zbog čega je preporučena upotreba prelaza Šid, Sot ili Bačka Palanka.\nNa granici sa Bugarskom kod Gradine se takođe čeka sat vremena i na ulazu i na izlazu iz Srbije, dok je na prelazu Preševo sa Makedonijom i Gostun sa Crnom Gorom vreme čekanja promenljivo i kreće se između pola sata i sat.\nNa naplatnim rampama na autoputevima nema zadržavanja, osim na stanici Stara Pazova u pravcu ka Beogradu, gde se trenutno beleže čekanja od oko pola sata, saopštilo je JP "Putevi Srbije".


Израелци напали Дамаск, Сиријци руским системима одбранили аеродром\nIzraelci napali Damask, Sirijci ruskim sistemima odbranili aerodrom\n17-12-2021 10:38 Ratni izveštaji Sirija / Irak Svet Planeta\nLovci F-16, Ratnog vazduhoplovstva Izraela, izveli su napad na područje aerodroma u Damasku, saopštio je zamenik rukovodioca ruskog Centra za mirenje zaraćenih strana u Siriji kontraadmiral Vadim Kulit.\n"Taktički lovci F-16, Ratnog vazduhoplovstva Izraela, izveli su napad iz vazdušnog prostora iznad Golanske visoravni sa osam krstarećih raketa na područje međunarodnog aerodroma u Damasku", rekao je Kulit na konferenciji za štampu.\nOn je dodao da su snage PVO Sirije oborile sedam od osam raketa uz pomoć kompleksa "Pancir".\n"U vazdušnom napadu oštećeno je skladište sa robom i poginula jedna osoba", saopštio je Kulit.\nPodsetimo, Izrael često izvodi napade na ono što Tel Aviv smatra kao „iranske“ ciljeve u Siriji. Izraelske odbrambene snage obično ne priznaju i ne komentarišu operacije.\nNova velika Vučićeva podvala oko Rio Tinta: Dozvole Vlade jače od odluka grada Loznice\nPOČELO ČIŠĆENJE LISIČANSKA: Kadirov najavio vreme zauzimanja grada (VIDEO)\nSAD I VELIKA BRITANIJA ĆE PODRŽATI RASPARČAVANJE UKRAJINE: I Zelenski odustaje od Donbasa\n(UZNEMIRUJUĆE FOTO) POSLEDNJA GREŠKA U ŽIVOTU: Evo kako su prošli Ukrajinci koji se nisu predali Rusima u Lisičansku\nIZNENADNA ODLUKA: Ruska vojska se povukla sa Zmijskog ostrva, Ukrajinci dopremili topove i rakete! (VIDEO)\nNAPREDAK KA BAHAMUTU: Zauzeto Privolje, zatvara se kotao oko Lisičanska, proboj severno od Harkova (MAPA)\nDŽEZ FESTIVAL U BOTANIČKOJ BAŠTI! Najistaknutiji džez muzičari Srbije, vredni gosti iz inostranstva u bajkovitom ambijentu obećavaju DVA DANA VRHUNSKE ZABAVE!\nTokom predstojećeg vikenda, 2. i 3. jula, u Botaničkoj bašti “Jevremovac” biće održano 14 koncerata na kojima će nastupiti najistaknutiji džez muzičari Srbije i gosti iz inostranstva u okviru festivala Jazz in the Garden. Oba dana kapije Botaničke bašte za posetioce će biti otvorene od 15.30 časova, a program počinje u 16.00h nastupom Ivana Radivojevića […]


Kosnet odvojeno razgovarao sa Kurtijem i Mustafom – SveVesti.net\nAmerički ambasador u Prištini, Filip Kosnet, razgovarao je danas odvojeno sa predsednicima Pokreta Samoopredeljenje i Demokratskog saveza Kosova, Aljbinom Kurtijem i Isom Mustafom, a prema saopštenju iz obe stranke tema je bila izborni proces, borba protiv kriminala i korupcije, kao i dijalog sa Beogradom.\nIz Samoopredeljenja je saopšteno da je Kurti ambasadoru Kosnetu “izneo svoj plan za dijalog sa Srbijom, obrazlažući da prvo planira da započne razgovore sa kosovskim Srbima, a zatim da se sastane sa novim predstavnikom EU za spoljnu politiku”.\n“Kurti rekao je da će dijalog početi sa kosovskim Srbima, “odozdo prema gore”, radi razvoja i integracije Srba od prve nedelje. U međuvremenu, u prvom mesecu potreban nam je sastanak sa (Žozep) Borelom, novim visokim predstavnikom EU za spoljnu politiku i bezbednosnu politiku, kao i dijalog sa Briselom za dijalog sa Srbijom, jer dijalog sa Srbijom mora biti dobro pripremljen sa jasnim principima”, navodi se u saopštenju.\nKurti je, dodaje se, rekao i da “Poglavlje 33 prethodnih sporazuma trebalo bi da bude unapred zatvoreno, naime procena njihove primene i uticaja”.\nPrevious Predsednik na akademiji povodom jubileja SPC\nNext PSG će učestvovati u međustranačkom dijalogu


Mini One D u Ray, Abbey Road i Trigger edicijama\n10 Avg 2009 - 08:57 Noviteti Link\nMini će od sredine septembra italijanskim kupcima ponuditi Mini One D i u specijalnim serijama Ray, Abbey Road i Trigger.\nGreat Wall Hover M1 : kineska Fiat Panda 4x4\n10 Avg 2009 - 08:34 Vesti Link\nKineski Great Wall, koji je Evropljanima najviše poznat po porodici SUV modela Hover i kopiji Fiatove Pande, na poslednjem Salonu automobila u Šangaju je, između ostalog, izložio i mini SUV model Hover M1, koji će se uskoro naći u prodaji na kineskom tržištu.\nOsveženi Daihatsu Terios startovao u Nemačkoj\n10 Avg 2009 - 00:20 Noviteti Link\nPosle nekoliko godina provedenih na tržištu, aktuelna generacija malenog Daihatsuovog SUV modela Terios je prošla kroz diskretno doterivanje za novu prodajnu sezonu.\nAudi u julu ove godine prodao 2.1% više automobila\n9 Avg 2009 - 18:05 Vesti Link\nAudi AG u julu ove godine prodao je 2.1 procenata više automobila širom sveta, nego u julu 2008. godine. Oko 85000 ljudi više se ove godine odlučilo baš za vozilo marke Audi.\nU julu ove godine najveći rast na tržištu zabeležen je u Kini gde je prodato 42.5% više automobila nego prošle godine u istom mesecu sa prodatih 13.399 vozila.\nEvropska Honda Civic Type R će se izvoziti u Japan\n9 Avg 2009 - 16:03 Vesti Link\nHonda je saopštila da će se od sledeće godine sportski Civic Type R, koji se proizvodi u njihovim britanskim pogonima (Swindon), izvoziti i u Japan.\nOpel u julu povećao tržišno učešće u Evropi\n9 Avg 2009 - 13:50 Vesti Link\nSa prodatim 104.531 vozilom, Opel je proteklog meseca povećao svoje učešće na Starom kontinentu sa prošlogodišnjih 6.45 na 7.2 odsto, dok je učešće za prvih sedam meseci ove godine iznosilo 7.03% (što Opela stavlja na odličnu treću poziciju).\nBlindirani BMW 750Li/760Li High Security\n9 Avg 2009 - 10:17 Noviteti Link\nNakon što je zainteresovanim kupcima nedavno ponudio blindirani model X5 Security koji ispunjava sve bezbednosne zahteve balističkog nivoa VR4 (nešto kasnije je stigao i model X5 Security Plus, odnosno X5-ica koja pruža zaštitu i od napada Kalašnjikovim AK-47), sada je red došao i na blindiranu seriju 7 High Security, odgovor Mercedesovim S Guard modelima.\nVIDEO : istorija Porschea 911 Turbo\n9 Avg 2009 - 00:25 Zanimljivosti, Video Link\nVIDEO I : Porsche 911 Turbo history\nIstovremeno sa objavljivanjem slika i detalja o obnovljenom Porscheu 911 Turbo, modelske godine 2010., Porsche je objavio i nekoliko videa koji pokazuju istoriju ovog modela.\nDo kraja septembra odluka o novom Fiatu iz Kragujevca\n9 Avg 2009 - 00:19 Vesti Link\nČelnici “Fijata” će najverovatnije do kraja septembra odlučiti da li će sa traka kragujevačke fabrike automobila prvo silaziti novi model A klase, mali gradski automobil - “topolino” (u 240.000 primeraka godišnje), ili potpuno novi luksuzniji model B klase (140.000 automobila), koji bi bio štih italijanskog proizvođača za osvajanje evropskog tržišta - posle svetske ekonomske krize.\nFord prodaje Volvo verovatno do kraja 2009.\n8 Avg 2009 - 18:03 Vesti Link\nAmerička kompanija "Ford" će verovatno prodati svoju evropsku filijalu, fabriku automobila "Volvo", do kraja ove godine, najavio je švedski državni sekretar za industriju Jordan Haeglund.\nOpelova vruća ponuda : specijalne letnje cene\n8 Avg 2009 - 15:15 Domaće tržište Link\nUvoznik Opela za Srbiju (www.opel.rs) domaćim kupcima nudi nekoliko modela nemačkog proizvođača po specijalnim letnjim cenama.\nMEC Design Mercedes CL\n8 Avg 2009 - 14:59 Tuning Link\nNemački MEC Design (više od 10 godina se bave modifikacijama raznih modela sa znakom trokrake zvezde) je posle nedavnih obrada Mercedesa CLS i S klase svoju pažnju usmerio i na kupe CL.\nRolls-Royce Phantom II prodaje se za 10 miliona evra\n8 Avg 2009 - 14:40 Vesti Link\nJedinstveni Rolls-Royce Phantom II 40/50 HP Continental iz 1934. godine, poznat i kao "Star of India", nalazi se na prodaji i to za "sitnicu" od 10 miliona evra.\nUhvaćen Hyundai iX35 – novi Tucson\n8 Avg 2009 - 12:51 Top secret Link\nKako će izgledati naslednik Hyundaijevog kompaktnog SUV modela Tucson (poneće novo ime iX35, a razvija se pod kodnim nazivom LM), najavila je još studija iX-onic sa ovogodišnjeg Salona automobila u Ženevi, a sada je jedan nemaskirani primerak iX35 uhvaćen na ulicama Sidneja.\nHyundai i10 sa novim turbo trocilindrašem\n8 Avg 2009 - 12:48 Vesti Link\nPrema poslednjim vestima, Hyundai će u prvoj polovini naredne godine predstaviti osveženi model i10, koji će istovremeno dobiti i novi trocilindrični benzinski motor.


U pripremi tužbe zbog privatizacije imovine Srbije na KiM\nZvanični Beograd u očekivanju početka dijaloga sa Prištinom o tehničkim pitanjima, istovremeno priprema i tužbe za međunarodne pravne vlasti zbog nelegalne privatizacije društvene, državne i privatne svojine na KiM.\nOd pitanja koja će se naći na dnevnom redu Beograda i Prištine Vlada Srbije će tražiti način da se razgovora i o pravu svojine, pre svega, zbog najavljene prodaje imovine “Telekom Srbija’ na Kosovu i Metohiji, prenosi list „Blic“. Kruna Petković, pomoćnik ministra za međunarodnu saradnju u Ministarstvu za Kosovo i Metohiju, kaže da Srbija u ovom trenutku neće povlačiti jednostrane i ishitrene poteze što ni do sada nije činila. “Sada mogu reći jedino da će biti preduzete adekvatne mere po svim pitanjima zaštite svih interesa Republike Srbije na prostoru Kosova i Metohije’, rekla je ona. “Povodom prodaje imovine „Telekoma Srbija“ na Kosovu i Metohiji, o tome ko je pravi vlasnik tzv. “Pošte i Telekoma Kosova“ obavešteni su potencijalni učesnici tendera, ali i međunarodne institucije iz oblasti telekomunikacija, komisije pojedinih svetskih berzi i druga tela’, dodaje Petkovićeva. Kako piše “Blic’, niko u Vladi Srbije nije želeo da govori na koji način će se zaštiti ugroženo javno i privatno vlasništvo na KiM, jer su to, po rečima Petkovićeve, najmanje tehnička pitanja. Petkovićeva ukazuje na to da su pravno neodrživi ne samo prodaja imovine „Telekoma Srbija“ nego i cela privatizacija na Kosovu. U slučaju prodaje imovine „Telekoma Srbija“ valja imati u vidu da je Međunarodna unija za telekomunikacije (ITU) još 2005. godine, na sastanku Studijske grupe dva, napismeno, uz niz pravnih argumenata, odbila zahtev UNMIK-a da Kosovu dodeli međunarodni pozivni broj. ’Taj zahtev je odbijen po više osnova. Recimo, zato što član 16 ugovora između UN i Međunarodne unije za telekomunikacije iz 1947. „nije primenjiv na teritorije pod administrativnom kontrolom UN“. U toj odluci je, takođe, navedeno da je “Telekom Srbija’ međunarodno priznati telekomunikacioni operater, a telekomunikacije na KiM se odvijaju na neregularan način korišćenjem međunarodnog broja za Monako u mreži “Valja 900’. „Telekom Srbija“ je, kao operater sa dozvolom za rad na teritoriji cele Srbije, pretrpeo velike gubitke zbog isključenja baznih stanica i druge telekomunikacione opreme, zbog oduzimanja imovine, izgubljene dobiti, oduzetih prava“, zaključuje Kruna Petković.


Uskoro Novopazarski zbornik 35\nNaslovnica Sjeverni Sandžak Novi Pazar Uskoro Novopazarski zbornik 35\nNovi Pazar – Novi, 35.broj stručno naučnog časopisa, Novopazarski zbornik izaći će iz štampe do kraja ovog mjeseca, rekla je radiju Sto plus direktorka muzeja „Ras“ u Novom Pazaru Dragica Premović Aleksić.\nOna je dodala da je zbornik i ovog puta zadržao staru koncepciju i da se cio sadrzaj uglavnom odnosi na prošlost ovog kraja.\nAleksićeva ističe da u novom broju zbornika preovladavaju radovi iz istorije i arheologije, a tu je i zanimljiv rad o dubrovačkoj koloniji u Novom Pazaru, kao i niz drugih sadržaja.\n„Od osnovnih radova u ovogodišnjem zborniku izdvajamo i štampanu literaturua na arapskom i drugim orijentalnim jezicima,tu je i jedan simpatičan članak o turskoj kulturi čaja, arheološka istraživanja iz 19. veka u selu Deževa, a imamo i jedan istorijsko pravni razvoj zloupotrebe opojnih droga u našem kraju“, kaže Aleksićeva.\nOna je naglasila da su u novom zborniku pojedini prilozi i fotografije štampani u koloru što ranijih godina nije bio slučaj.\n„Uspeli smo da ove godine pojedine slike budu štampane u boji kako bismo čitaocima mogli da dočaramo sve događaje na terenu, a vizuelno je njegov sadrzaj ostao isti kao i prethodnih godina“, dodaje direktorka muzeja.\nRealizaciju novopazarskog zbornika i ove godine je finansiralo Ministarstvo kulture, a prvi broj ovog naučnog časopisa štampan je 1977.godine.


Skupština Kosova danas o amnestiji - Grad Prijepolje\nGrad Prijepolje > Vesti > Vesti > Skupština Kosova danas o amnestiji\nSkupština Kosova danas o amnestiji\nPritina — Skuptina Kosova trebalo bi danas da razmatra predlog zakona o amnestiji, koji je proizaao iz briselskog sporazuma Beograda i Pritine postignutog 19. aprila.\nZamenik kosovskog premijera i ministar pravde Hajredin Kui izjavio je da e se 4. jula na dnevnom redu sednice Skuptine Kosova nai predlog zakona o amnestiji.\nProle nedelje je obezbeena saglasnost lidera DPK, DSK i imali smo podrku ambasadora zemalja velike petorke da se zakon stavi na dnevni red sednice u etvrtak, rekao je Kui ranije.\nPredsednik Vlade Srbije Ivica Dai izjavio je jue da je zakon o amnestiji, iji je predlog kosovska vlada dostavila parlamentu, veoma vaan za Srbe na Kosovu i Metohiji.\n„To znai da e na Kosovu i Metohiji biti proglaena amnestija za mnoga krivina dela za koja vlasti u Pritini smatraju da su krivina dela i kojima bi mogli da budu podloni Srbi i svi oni koji ne priznaju nezavisnost Kosova i Metohije“, rekao je Dai novinarima u Prijepolju.\nOn je istakao da e usvajanje tog zakona imati velikog znaaja za zapoljavanja Srba u odreene ustanove na Kosovu i Metohiji kao to su policija i pravosue.\nPredlogom zakona o amnestiji predvieno je da se amnestiraju izvrioci 69 vrsta krivinih dela, medju kojima su i najtea krivina dela za koja se mahom terete Srbi. Za pojedina dela Predlogom zakona predvieno je potpuno oslobaanje od krivinog gonjenja ili izvravanja presude, dok se za druga daje osloboenje od jedne petine, odnosno etvrtine ili ak polovine kazne zatvora u zavisnosti od krivinog dela.\nPredlog zakona, za ije se usvajanje zahteva dvotreinska veina u Skuptini Kosova, predvia da se svi izvrioci krivinih dela „unutar teritorije koja sada predstavlja Republiku Kosovo“, koja su nabrojana i koja su izvrena do 20. juna 2013. godine u potpunosti oslobaaju od krivinog gonjenja ili izvravanja presude.


Vesti online / Vesti / Hronika / Tužilaštvo o smrti bebe u Paraćinu\nBeba je u ponedeljak dovezena mrtva u Dečiji dispanzer Doma zdravlja u Paraćinu.\n- Dala sam juče nalog za obdukciju deteta, i nalaz očekujem sutra ili prekosutra - rekla je Đurđević.\nPortparol Policijske uprave u Jagodini Gordana Cvetić izjavila je Tanjugu da u ovom događaju "nema krivičnog dela".\nReč je o bebi muškog pola, a mediji navode da je dete dan pre smrti imalo visoku temperaturu i bilo mu loše, ali da se juče ujutro dobro osećalo, da bi se stanje oko podneva naglo pogoršalo.\nHRONIKA Beživotno telo bebe dovezeno u paraćinsku bolnicu\nHRONIKA Beba u bolnici zbog polomljenih kostiju!?\nSVET Horor u Nemačkoj: U stanu pronađena tela sedam beba\nHRONIKA Mladić ubijen u tuči u Ćupriji


RAZLOZI ZA INVESTIRANJE – UGLJEVIKINVEST.NET\nUGLJEVIKINVEST.NETRAZLOZI ZA INVESTIRANJE\nPodrška lokalne uprave – prije i posle pokretanja biznisa\nShvatajući ulogu i značaj lokalne uprave u kreiranju i održavanju povoljnog poslovnog okruženja kojim bi se obezbjedio bolji razvoj privrede a što bi dovelo do povećanja kvaliteta života njenih građana, opština Ugljevik već duže vremena radi na stvaranju povoljnih uslova za ekonomski napredak. Takođe, u rad lokalne samouprave, je uvedena fleksibilnija organizacija po uzoru na privredna društva i utemeljeni su tržišni principi gde god je to moguće, a svi procesi počivaju na strateškom upravljanju i planiranju kroz zajednički rad sa privatnim sektorom.\nDanas, investitori u Opštini Ugljevik imaju podršku u fleksibilnoj i poslovno orijentisanoj lokalnoj upravi koja pruža podršku u svakoj fazi investicije kao i nakon početka poslovanja (After Care) kao i fleksibilnom pristupu lokalne samouprave prema svakom zahtjevu investitora.\nNiz pogodnosti pri pokretanju biznisa\nDa je lokalna vlast otvorena ka svim novim investicijama govori i činjenica da je donesen niz mjera pogodnosti za nove investicije. Ove pogodnosti ogledaju se u vidu subvencionisanja za svako novootvoreno radno mjesto (2.000,00 KM), povoljnog zakupa ili otkupa zemljišta, odgođenog plaćanja rente i doprinosa za izgradnju građevinskih objekata u cilju otvaranja radnih mjesta, brzoj i jeftinoj registraciji preduzeća te mnogim pogodnostima i podsticajima i na državnom nivou. Sprovedene su reforme na lokalnom niovou čime su administrativne takse i procedure svedene na minimum što zajedno sa jednošalterskim sistemom registracije u APIF-u (Agencija za posredničke, informatičke i finansijske usluge) umnogome olakšava i ubrzava otvaranje novog preduzeća.\nOdličan geografski položaj i povezanost sa svjetskim tržištem\nS obzirom da se vrijeme dostave do glavnih evropskih tržišta može računati u satima/danima, može se reći da Ugljevik ima odličan geo-prometni položaj. Ulaskom Hrvatske u EU, sada se Ugljevik nalazi na udaljenosti od 30 km od granice EU a pristup ogromnom tržištu je omogućen bez plaćanja carinskih obaveza raznim trgovinskim sporazumima. Ugljevik je 70 km udaljen od priključenja na panevropski koridor 10,odnosno auto-put E-70. Opština Ugljevik se nalazi na magistralnom putu M-16 koji povezuje Bijeljinu i Tuzlu, koji predstavljaju velike univerzitetske centre. Željeznički terminal udaljen je svega 30 km (Brčko), dok je najbliža međunarodna pomorska teretna luka udaljena 330 km (Luka Ploče, Republika Hrvatska). Najbliža riječna luka (Brčko) je na udaljenosti 30 km. U krugu od 170 km nalaze se i tri aerodroma (Međunarodni aerodrom Sarajevo-165 km, Međunarodni aerodrom Tuzla-48km, Međunarodni aerodrom Beograd 143 km).\nStrateška lokacija prema Evropskom, Azijskom i Bliskoistočnom tržištu sa odgovarajućom vremenskom zonom za sva tri navedena tržišta.\nCentralna pozicija u Sjeveroistočnoj Bosni, u blizini nekoliko većih gradova sa raspoloživom radnom snagom u svim sektorima.\nDuga tradicija u rudarstvu i proizvodnji električne struje.\nOdlični klimatski uslovi za razvoj poljoprivrede (određene sorte šljive prispjevaju 10 dana ranije u odnosu na druge regije u okruženju).\nPodsticaji prilagođeni pojedinačnim investicijama.\nNiske cijene komunalnih usluga..\nMlada i obrazovana radna snaga, posebno u sektorima energetike i usluga.\nIzgrađena i opremljena industrijska zona u neposrednoj blizini grada.


Oružane snage BiH preduzimaju preventivne mjere za eventualne pojave i širenje korona virusa\nU skladu sa trenutnom aktuelnom situacijom u Bosni i Hercegovini, regiji i šire, Zajednički štab OS BiH poduzeo je određene mjere koje se odnose na pojavu i širenje korona virusa.\n• Sačinjene su Smjernice o preventivnim mjerama zbog eventualne pojave novog korona virusa (2019-nCoV) koje podrazumijevaju sljedeće:\n- sa svim raspoloživim medicinskim osobljem iz sastava OS BiH, odmah pristupiti tematskoj obuci koja je vezana za suzbijanje i prevenciju epidemija, a u kontekstu pojave korona virusa.\n- sagledati stanje medicinske opreme koja može biti korištena za prevenciju i suzbijanje virusa u jedinicama OS BiH i za pomoć civilnim vlastima, te eventualno tražiti hitnu nabavku nedostajuće opreme.\n- sve komande jedinica na lokacijama će ostvarivati i održavati neprekidnu komunikaciju sa teritorijalno nadležnim zdravstvenim ustanovama po pitanju eventualnog registrovanja zaraženih lica i postupka sa istim.\n- održati nastavu sa svim pripadnicima OS BiH, na temu simptomi, prevencija i liječenje, te postupci u slučaju pojave korona virusa.\n- posebnu pažnju posvetiti praćenju stanja u jedinicama OS BiH, te sva lica koja pokazuju eventualne simptome odmah upućivati nadležnom epidemiologu i infektologu i izolovati od ostatka ljudstva kako bi se spriječilo eventualno širenje zaraze u jedinicama.\n- na svim nivoima KiK vršiti stalnu procjenu stanja, te mogućnosti za eventualnim pružanjem pomoći civilnim strukturama u slučaju potrebe i zahtjeva.\n• Odgovoreno je na zahtjeve civilnih struktura, a preko MO BiH, da OS BiH nemaju u svojoj nadležnosti raspoloživih smještajnih kapaciteta koji bi se mogli koristiti u svrhu uspostavljanja potencijalnih karantena zbog aktuelne epidemiološke situacije-pojave i širenja korona virusa;\n• Upućene su smjernice ka potčinjenim jedinicama o preventivnim mjerama zbog eventualne pojave koronavirusa, kao i osnovne informacije o korona virusu;\n• Na nivou ZŠ OS BiH formiran je tim i upoznati su pripadnici ZŠ OS BiH sa osnovnim informacijama o koronavirusu i savjetima za sigurnost pripadnika;\n• Naređeno je formiranje timova na nivou OK OS BiH i KP OS BiH za praćenje i izvještavanje po pitanju eventualne pojave i širenja korona virusa na lokacijama OS BiH.\n• Održan je sastanak svih timova koji su formirani za praćenje i izvještavanje po pitanju eventualne pojave i širenja korona virusa na lokacijama OS BiH sa predstavnicima timova ZŠ OS BiH i MO BiH i doneseni su sljedeći zaključci:\n- preduzimanje mjera na poštovanju instrukcije ZŠ OS BiH kojom su propisane smjernice o preventivnim mjerama zbog eventualne pojave korona virusa;\n- tim na nivou ZŠ OS BiH će izraditi i potčinjenim komandama uputiti instrukciju za preduzimanje mera od strane komandira jedinica na svim nivoima u slučaju pojave virusa;\n- nakon dobijanja Odluke iz MO BiH ZŠ OS BiH će uputiti naređenje ka potčinjenim komandama u vezi provođenja DDD mjera na svim lokacijama OS BiH;\n- ostvariti stalnu međusobnu koordinaciju svih timova koji su formirani na nivou ZŠ OS BiH i potčinjenih komandi i jedinica, kao i koordinaciju ZŠ OS BiH sa MO BiH.


021: Aktivisti probili ograde na planinarskoj stazi na Fruškoj gori | Nova Ekonomija\nNekoliko stotina građanskih aktivista se danas, kao što je prethodno najavljeno, okupilo ispred manastira Rakovac i u sklopu protestne akcije na kapijama koje blokiraju planinarsku stazu na Fruškoj gori presekli lance i tako uspeli da prođu, javlja portal 021.rs.\nOrganizatori su tom prilikom naveli da planiraju "oslobađanje" planinarske staze Novi Rakovac-Zmajevac, koja je "zbog sveopšteg investitorskog napada na prirodu blokirana privatnim kapijama i ogradama".\nPokret "Odbranimo šume Fruške gore" prethodno je saopštio da je ta staza, koja je upisana u registar Planinarskog saveza Vojvodine, blokirana sa dve metalne kapije, kao i da se sada nalazi u okviru ograđenog dela Fruške gore u privatnom vlasništvu.\n"Želimo da pošaljemo poruku nadležnim institucijama vezanu za neverovatne napade na prirodu Srbije, na šume, na reke, na vazduh, na sve ono što je javno dobro. Poruka je da je zaista krajnje vreme da oni počnu da delaju na način koji štiti javna dobra i građane, a ne interes investitora", rekla je ranije aktivistkinja Dragana Arsić iz tog pokreta.\nKompanija Galens saopštila je juče da će, "uprkos navodima pojedinih medija da će kupovinom parcela na Fruškoj gori tamošnji Nacionalni park i vidikovac Kesten biti oduzeti od građana" ta prirodna dobra "ostati otvorena za sve ljubitelje prirode".\nUdruženje koje primi novac na poklon ima pravo na poresko oslo...


Dodik Palmeru: BiH ne funkcioniše, treba razmišljati o mirnom razlazu - Sputnjik Srbija\n11:39 23 April 2021\nDodik Palmeru: BiH ne funkcioniše, treba razmišljati o mirnom razlazu\n19:59 10.03.2021 Preuzmite kraći link\nSrpski član i predsedavajući Predsedništva BiH Milorad Dodik potvrdio je da je specijalnom predstavniku Stejt departmenta za zapadni Balkan Metjuu Palmeru rekao da BiH ne funkcioniše i da bi trebalo razmišljati o mirnom razlazu.\n„Rekao sam mu da bi to mogla biti ozbiljna alternativa o kojoj treba razmišljati“, izjavio je Dodik.\nDodik je naveo i da je Palmeru preneo da se Republika Srpska protivi dolasku visokog predstavnika i da takav stav Srpske i njenih institucija mora da se poštuje.\nOn je to rekao u završnoj reči na posebnoj sednici Narodne skupštine Republike Srpske na kojoj je jedina tačka dnevnog reda bila ocena rada visokog predstavnika, primena Aneksa 10 Opšteg okvirnog sporazuma za mir u BiH u periodu razgovora o imenovanju novog visokog predstavnika, prenela je RTRS.\nNa posebnoj sednici skupštine brani se pravo Republike Srpske da se visoki predstavnik bira u skladu sa Aneksom 10 Dejtonskog sporazuma koji definiše način njegovog izbora tako da se s time slože i da to traže zemlje potpisnice aneksa, među kojima je i Srpska, istakao je Dodik.\nPrethodno je i na Tviteru američke ambasade u BiH objavljeno da je Palmer telefonom razgovarao sa Dodikom o neophodnim reformama, uključujući i ograničene ustavne reforme kako bi bile rešene presude Evropskog suda za ljudska prava i ojačao izborni sistem kroz institucionalni proces Međuagencijske radne grupe konfigurisan da zadovolji standarde Kancelarije OEBS-a za demokratske institucije i ljudska prava (ODIRH).\nU saopštenju se navodi da ta radna grupa, prateći ODIHR i standarde OEBS-a, poziva lidere BiH, institucije, uključujući i Centralnu izbornu komisiju, kao i sve druge aktere, da postignu dogovor i parlamentu predlože ustavne reforme koje su neophodne za napredak na evropskom putu i omogućavaju izborni integritet.\nSkupština RS: Visoki predstavnik nepotreban\nDodik: Vreme ili za dogovor ili da u miru podebljamo granice između entiteta\nDodik: Želimo da vratimo otete nadležnosti /video/\nvisoki predstavnik u BiH, Metju Palmer, Milorad Dodik


Crna Gora otvorila poslednje poglavlje u pregovorima sa EU - BIGportal.ba\n30 Juna, 2020 30 Juna, 2020 0437\nCrna Gora je na Međuvladinoj konferenciji u Briselu otvorila poslednje, osmo poglavlje u pregovorima sa Evropskom unijom, javlja RTCG. U pitanju je poglavlje 8 koje se odnosi na konkurenciju.\nKomentarišući otvaranje poglavlja 8, evropski komesar za proširenje Oliver Varhelji rekao je da je to “jasan signal posvećenosti Evropske unije Zapadnom Balkanu”.\n“Izražavam zadovoljstvo što je Crna Gora otvorila poslednje poglavlje – Konkurencija u pristupnim pregovorima sa EU. To je jasan signal naše posvećenosti Zapadnom Balkanu i politici proširenja”, naveo je Varhelji na Tviteru.\nIstakao je i da je sada potrebno fokusirati se na reforme, posebno u oblasti vladavine prava, kako bi Crna Gora mogla dalje da napreduje na putu ka EU.\nJedna osoba uhapšena zbog ubistva Nedžiba Spahića Džibe\nZvezda vraća još jednog asa


SASTALI SE JOKSIMOVIĆEVA I FALKONI\nIzvor: RTS,Lokalne novine | Obrenovac, 28.09.2019.\nFoto:Ministarstvo za evropske integracije\nMinistarka za evropske integracije Jadranka Joksimović razgovarala je sa novoimenovanim ambasadorom Francuske Žan Lujom Falkonijem o evrointegracijama Srbije, nastavku saradnje dve države u procesu našeg pristupanja EU, bilateralnim odnosima, kao i situaciji u EU i regionu.\nJadranka Joksimović je obavestila ambasadora da je članstvo u EU strateški spoljnopolitički interes Srbije i istakla da smo posvećeni tom prioritetu – što potvrđuju i jasna opredeljenost države, društva u celini i građana da se sprovode reforme.\nNaime, njih više od polovine podržava članstvo u EU, a gotovo dve trećine reforme koje se u procesu pristupanja sprovode, saopštilo je Ministarstvo za evropske integracije.\nJoksimovićeva je naglasila da se poseban akcenat stavlja na reforme u oblastima vladavine prava i ekonomije, odnosno da je njihov pozitivan efekat primetan kroz sve veću prisutnost stranih investitora.\nMinistarka je informisala Falkonija da Srbija intenzivno radi na pripremi novih poglavlja i da očekuje da, tokom predsedavanja Finske Savetu EU, otvori neka od njih.\nPosebno je podvukla značaj nedavne posete francuskog predsednika Emanuela Makrona i njegove poruke date u Beogradu da unutrašnje reforme EU mogu da se odvijaju uporedo sa politikom proširenja zasnovanom na jasnim kriterijumima.\nPored regionalne stabilnosti, ministarka za evropske integracije naglasila da je za Srbiju naročito značajno uspostavljanje održivog, kompromisnog i trajnog rešenja za KiM. Precizirala je da je Beograd spreman za nastavak razgovora čim Priština ukine jednostranu odluku o uvođenju tarifa na robu iz Centralne Srbije, ali i da smo za razliku od Prištine konkretnim aktivnostima potvrdili opredeljenost da sprovodimo Briselski sporazum.\nAmbasador Francuske Žan Luj Falkoni rekao je da će Francuska nastaviti da podržava evrointegracije Srbije i da će nastaviti sa pružanjem ekspertske podrške u tom procesu.\nOcenio je da su rezultati reformi već vidljivi, smatra da bi one trebalo da budu intenzivirane, a da je dobro što se, u tom smislu, vladavini prava i ekonomiji posvećuje posebna pažnja. Ambasador je konstatovao i da se Srbija potvrdila i kao značajan i kredibilno odgovoran partner EU.\nJoksimovićeva je zahvalila na sveukupnoj pomoći koju Francuska pruža Srbiji u procesu pristupanja. Izrazila je očekivanje da će Francuska, uz jasan stav o neophodnosti reforme EU, ostati posvećena kredibilnoj politici proširenja, odnosno principu da od pojedinačnih rezultata svake države kandidata zavisi i njen napredak u evropskim integracijama.\nJoksimovićeva i Falkoni saglasni su da su bilateralni odnosi – i politički i ekonomski dve države u usponu i da ima kapaciteta za njihovo jačanje. Posebno jer su brojne francuske kompanije investiciono prisutne u privrednim kapacitetima u Srbiji.


Oznaka: analitika za mobilne aplikacije | Martech Zone\nOznaka: analitika za mobilne aplikacije\nAko ste objavili mobilnu aplikaciju, Flurry Analytics mora biti potreban. To je za mobilne aplikacije kao što je Google Analytics za web lokacije. Gotovo svaki dobavljač mobilne platforme radi na tome da integrira Flurry u svoja rješenja, tako da često nema potrebe za dodatnom integracijom jer koristite nezavisne platforme. Našu mobilnu aplikaciju razvio je Bluebridge, naš sponzor za mobilne uređaje, a integrirani su s Flurry. A ako ste razvili kolekciju aplikacija, Flurry vam to omogućava


Koç: Bosna i Hercegovina ima ogromne potencijale za razvoj turizma\nAnasayfa > Bosanski > Koç: Bosna i Hercegovina ima ogromne potencijale za razvoj turizma\n31.03.2017 12:25 12 14 16 18 yazdır\nAmbasador Republike Turske u BiH posjetio Federalno Ministarstvo okoliša i turizma\nMinistrica okoliša i turizma Federacije Bosne i Hercegovine, Edita Đapo, je sa svojim saradnicima 30. marta 2017. godine u posjetu primila ambasadora Republike Turske u Bosni i Hercegovini, Halduna Koca.\nMinistrica Đapo izrazila je zadovoljstvo prijateljskim i dobrim političkim i ekonomskim odnosima, koji postoje između naše dvije prijateljske zemlje.\nTokom sastanka razgovaralo se o prioritetima i planovima posebno u oblasti turizma, kao i okoliša u narednom periodu, dosadašnjim rezultatima, kao i sa potencijalima koje imaju za dalji rast i razvoj.\nTakođer, značajan dio razgovora posvećen je razmjenom ideja o unapređenju sektora turizma, a ambasador Turske, naglasio je da Bosna i Hercegovina ima ogromne potencijale za razvoj turizma, ali da treba uložiti sredstva u izgradnju i unapređenje turističke infrastrukture.\nMinistrica Đapo informisala je Ambasadora Turske o planovima Ministarstva za organizovanje investicijske konferencije o turizmu, zatim turističkim sajmovima u našoj zemlji, kao i o svijetlim primjerima kompanija sa turskim kapitalom u Bosni i Hercegovini, koji mogu biti jako dobar primjer kako se pronalazi balans između privredne aktivnosti i zaštite okoliša.\nEtiketler : ambasador republike turske haldun koc Ministrica okoliša i turizma Federacije Bosne i Hercegovine Edita Đapo turizam


Oštra Luka - Kuda će proći saobraćajnica: Sve o autoputu Sarajevo - Beograd\nPrema najavama, danas će u susjednoj Srbiji svečano biti označen početak radova na autoputu Beograd - Sarajevo, deset mjeseci nakon potpisivanja komercijalnog ugovora vrijednog 250 miliona eura za izradu planova detaljne regulacije, projektovanje i izgradnju ove saobraćajnice.\nAutoput Beograd-Sarajevo prvi je autoput koji će direktno povezati Srbiju i BiH, a od velikog je značaja i za povezivanje u regionu, piše srbijanski Blic.\nUkupna vrijednost izgradnje obje dionice na teritoriji Srbije je oko 1,05 milijarde eura, od čega je oko 220 miliona eura vrijednost izgradnje dionice Sremska Rača - Kuzmin, a oko 830 miliona eura dionica Požega-Kotroman.\nDionica Sremska Rača-Kuzmin, dužine oko 18 kilometara, projektovana je kako piše Blic, kao klasičan autoputni profil sa dvije vozne i jednom zaustavnom trakom (za svaki smjer vožnje) i srednjim razdjelnim pojasom, za brzinu od 130 kilometara na sat. Projektuje se kao dio budućeg autoputnog pravca prema Bijeljini.\nGlavni objekat na trasi autoputa je most preko rijeke Save kod Sremske Rače, čija je dužina oko 1,3 kilometra. Pored mosta, predviđena je i izgradnja novog graničnog prijelaza.\nNalazite se ovdje: NaslovnicaVijestiRegionalne VijestiKuda će proći saobraćajnica: Sve o autoputu Sarajevo - Beograd


Da se više ne ponovi! Priština traži izvinjenje EU zbog knjige o hrišćanstvu na KiM /foto/ - 19.07.2020, Sputnik Srbija\nMinistarka spoljnih poslova i dijaspore privremenih prištinskih institucija Meljiza Haradinaj Stubla uputila je notu Evropskoj komisiji. 19.07.2020, Sputnik Srbija\n08:16 19.07.2020 (Osveženo: 14:55 30.08.2021)\n© Foto : Budućnost Srbije/instagramOliver Varhelji i predsednik Srbije Aleksandar Vučić\n© Foto : Budućnost Srbije/instagram\nMinistarka spoljnih poslova i dijaspore privremenih prištinskih institucija Meljiza Haradinaj Stubla uputila je notu Evropskoj komisiji.\nNota je upućena zbog knjige "Hrišćansko nasleđe Kosova i Metohije", koja je u četvrtak stajala na stočiću tokom sastanka komesara EU za proširenje i susedstvo Olivera Varheljija i predsednika Srbije Aleksandra Vučića u Misiji Srbije pri EU u Briselu.\n"Ministarstvo spoljnih poslova i dijaspore Kosova izražava Evropskoj komisiji za pregovore o proširenju svoj snažni protest u vezi sa vestima i fotografijama objavljenim u drugim zvaničnim medijima i putem naloga na društvnenim mrežama, na kojima se vidi Oliver Varhelji na sastanku sa Aleksandrom Vucićem, dok je u pozadini knjiga koja promoviše etničku mržnju sa uvredljivim sadržajem i neprihvatljivim nazivom za Kosovo", navodi se u noti Stuble.\nKako prenosi prištinska televizija Kljan Kosova, ona je navela da je Kosovo "nadaleko poznato po svom multietničkom karakteru, toleranciji i medureligijskoj harmoniji" i istakla da sve etničke i verske zajednice na Kosovu imaju "proširena prava i snažnu zaštitu".\n"Ta knjiga koja se promoviše na fotografiji, koju je Varhelji podelio na svom Tviter nalogu, ima suprotnu misiju - da podstiče mržnju i da se zloupotrebi od strane mašinerije srpske propagande protiv nezavisnosti i suvereniteta Kosova. Ta dezinformaciona kampanja postala je pretnja regionalnoj stabilnosti i miru na zapadnom Balkanu", navodi se u noti.\nHaradinaj Stubla zahteva i zvanično objašnjenje i izvinjenje od Evropske komisije, prenosi Kosovo onlajn.\n"Ministarstvo spoljnih poslova i dijaspore Kosova očekuje zvanično objašnjenje Evropske komisije za proširenje i zvanicno izvinjenje za krivično delo pocinjeno nad narodom Kosova. Istovremeno, tražimo da se takav diplomatski incident ne ponovi", dodaje se u noti.\nPojedini prištinski mediji su u četvrtak pogrešno preneli da je Varhelji dočekao Vučića koji je boravio u poseti Briselu, dodajući da je pored dvojice zvaničnika u pozadini uočena knjiga "Hrišćansko nasleđe Kosova i Metohije" na engleskom jeziku.\nPredsednik Vučić dočekao je komesara Varheljija u četvrtak u Misiji Srbije pri EU u Briselu uz srpsku proju i pogaču, objavljeno je tog dana na Instagram profilu "budućnostsrbijeav".\n09:22Istraživanje: Više od dve trećine građana Srbije smatra da Zapad promoviše dekadenciju


Bivši direktor ViK-a Nezir Hadžić: Sarajlije će plaćati skuplju vodu, kao uslov za kredit EBRD-a – Kantonalni odbor Demokratske fronte Sarajevo\nSmijenjeni direktor javnog komunalnog preduzeća Vodovod i kanalizacija Sarajevo Nezir Hadžić oglasio se prvi put nakon smjene otvoreno prozvavši Vladu KS da je građanima prešutila činjenicu da će plaćati skuplju vodu kada istekne grace period za otplatu već odobrenog kredita EBRD-a. Parlament Federacije nedavno je odobrio Kantonu Sarajevo kreditno zaduženje od 25 miliona eura kod EBRD-a za rješavanje problema vodovoda u Sarajevu. Da svi problemi neće nestati uzimanjem tog kredita upozorava bivši direkor ViK-a Nezir Hadžić.\n“Kantonalno Preduzeće ViK je već duži niz godina suočeno sa problemom nelikvidnosti, odnosno finansijskoj nesposobnosti da svoje dospjele obaveze pravovremeno izvršava, a ključni razlog za to je neekonomska cijena vode, koju je Vlada takvom odredila čuvajući socijalni mir u Kantonu, bez obzira što su se cijene drugih energenata u više navrata mijenjale kako bi se javne firme finansijski održale. U situaciji postojeće cijene, ne treba puno mudrosti da se dođe do zaključka da će sam povrat kredita biti upitan. Ono što javnost ne zna, a utvrđeno je Studijom izvodljivosti koja je urađena kako bi se definisali uslovi kreditiranja, je činjenica da do uvećanja cijene za vodu i odvodnju mora doći sa istekom grace perioda i početkom povrata kredita (jedan od uslova EBRD-a)”, poručuje Hadžić.\nOvu informaciju Vlada u više navrata osporava, iako je rast cijene jedan od ključnih uslova da bi se krenulo u realizaciju predmetnog kreditnog aranžmana, poručuje bivši direktor.\n“Ovakav stav se dijelom mogao i očekivati, obzirom da trenutna Vlada sigurno neće imati isti sastav kada kredit dođe na naplatu, jer je sljedeća godina izborna. Ova Vlada dakle, neće biti tu, kada kredit dospije na plaćanje i kada se bude trebao ispoštovati uslov uvećanja cijene koja će biti puno veća u odnosu na trenutnu, što će građani Kantona Sarajevo itekako osjetiti a o čemu se jako malo priča.\nPored rasta cijene, koji Vlada negira, također se vrlo često pominje da je Vlada garant povrata ovog kredita. Međutim, stvarna istina je malo drugačija, a ista je definisana ugovorima o zaduženju na svim nivoima te je ove navode vrlo jednostavno provjeriti. Naime, Vlada se javlja kao garant u dijelu da ako KJKP VIK ne bude finansijski sposoban da izvrši uplatu dospjelog anuiteta na definisani datum, Vlada bi to u njegovo ime uradila, međutim, za isti iznos u tom momentu Vlada tereti preduzeće, zaračunavajući mu i zateznu kamatu, tako da je KJKP VIK u potpunoj obavezi povrata. Sve ovo je obezbjeđeno mjenicama koje KJKP VIK mora dati Vladi Kantona, a po kojima je sasvim izvjesna blokada poslovanja ovog preduzeća”, naglašava Hadžić.\nKredit je između države i EBRD-a potpisan još u maju ove godine, a njegovo ratificiranje na federalnom nivou je završeno tek prije par dana kako bi se omogućila operativnost ovih sredstava.\n“Koliko će navedena sredstva biti iskoristiva u vremenu isteka građevinske sezone, ostaje da se vidi, a sasvim je izvjesno da će do povlačenja sredstava proći neko vrijeme i da će to definitivno proivesti nove troškove za preduzeće. Iako je Vlada ostala u obavezi da u Budžet Kantona ugradi ove troškove kao i troškove PDV-a za buduće nabavke, zvanične potvrde da je tako i urađeno, još nema. Shodno navedenom, nameće se logično pitanje zašto Vlada insistira na realizaciji navedenog kreditnog aranžmana u situaciji budžetskog suficita u iznosu od 37 miliona KM i jasnim opredjeljenjem, bar za javnost, da je vodosnabdijevanje najveći problem u Kantonu Sarajevo koji se hitno mora rješavati. Ova sredstva su, posmatrajući iz te perspektive, u prethodne tri godine mogla biti obezbijeđena kroz redovno budžetiranje, pri čemu bi se izbjegli značajni dodatni troškovi, i gdje bi procedure bile mnogo jednostavnije. Preduzeću Vlada dakle nije ostavila nikakvu drugu mogućnost iznalaženja možda i jeftnijih izvora finansiranja, kada već nije htjela redovnim godišnjim izdvajanjem uložiti sredstva u rješavanje problema vodosnabdijevanja”, zaključuje Hadžić.


REVAKCINACIJA PO RASPOREDU I ZA VREME PRAZNIKA | Apa-press\n-Broj pozitivnih građana na virus u opštini Apatin je 57, dok je broj vakcinisanih u ovom trenutku 1440. Danas je ujedno i počela revakcinacija građana koji su primili prvu dozu vakcine pre 3 nedelje, kaže pomoćnica direktora Doma zdravlja Apatin.\n-Obaveštavamo građane da će takođe dobiti poruke i za revakcinu, te da dođu u zakazano vreme. Mi ćemo revakcinu sprovoditi i subotom i nedeljom kao i za vreme praznika. Dakle i 15. i 16. februara, za vreme praznika, revakcinacija građana kome je tada termin će se raditi, poručuje Bajićeva.\nPredhodniNIKOLA BOGOJEVIĆ U STAROM JATU\nSledećiPRIGREVAČKI RUKOMETAŠI ODLIČNI I NAKON PAUZE


Reporteri "Blica" su prethodnih dana izvršili malu "inspekciju", prošavši Dečanskom, Kralja Milana od Terazija do "Beograđanke"... I stvarno smo imali šta da vidimo - mnogo praznih lokala, kafana, kafića, restorana, butika...\nNa nekima su stajale ponude i oglasi za izdavanje, dok su drugi "samo" bili oronuli i napušteni. "Zatvaranje", "Izdavanje poslovnog prostora", "Izdaje se lokal", "Potpuna rasprodaja zbog zatvaranja", samo su neki od natpisa koji stoje na izlozima.\nKako se može videti i na zalepljenim papirima, neke od njih je čak zatvorila i nadležna inspekcija, po svemu sudeći zbog neplaćanja zakupa, pošto se radi o lokalima koji su u vlasništvu Grada Beograda.\nI ništa možda ne bi bilo čudno, da se ne radi o strogom centru grada, o atraktivnim lokacijama, veoma prometnim ulicama kojima svakoga dana prođe na desetine hiljada Beograđana i turista.\nŠta je uzrok ovakve pojave pokušali smo da saznamo od agenata koji se bave izdavanjem nekretnina.\n- Većina tih lokala u vlasništvu je države, i oni verovatno nemaju vremena da se time bave. Takvi vidovi trgovine jednostavno nisu više isplativi, u svim svetskim metropolama po ulicama su kafići, poznati brendovi nakita, suveniri, ali ne i obične prodavnice odeće i slično. To se sada već uveliko nalazi po tržnim centrima, za to i služe - rekao je za "Blic" Milić Đoković.\nCentar grada, ruku na srce, ima samo jedan noviji i veliki šoping centar, u Knez Mihailovoj ulici, uz još nekoliko "dinosaurusa" koji već duže od tri decenije rade sa manjim ili većim uspehom. Mega tržni centri ipak su skoncentrisani sa novobeogradske strane, ali i na Adi Ciganliji, Karaburmi, a uskoro i Zvezdari.\nU svakom slučaju, sledeći put kada budete šetali centrom grada, obratite pažnju.


KORAK DALJE Kad komentator UĐE U EKRAN i objašnjava NBA akciju /VIDEO/\nNove tehnologije nude nove mogućnosti, a neke od njih koriste se i za sportsko novinarstvo.\nAnalizirajući NBA plej-of duel ekipa Klivlenda i Indijane, Keni Smit je uradio nešto dosad nezabeleženo u TV analizama utakmica.\nZA ISTORIJU Srbija dobija prvog NBA trenera\nNaime, nekadašnji igrač Sakramenta, Atlante, Hjustona, Detroita, Orlanda i Denvera, koji je sa "raketama" bio šampion 1994. i 1995. predvodivši ih kao plejmejker, "ušetao" je u jednom trenutku "u ekran".\nUčioni je to pojašnjavajući u kojoj situaciji se našao Lebron Džejms kada je na njega krenuo Viktor Oladipo.\nZapravo, usred emisije uživo, Smit je otišao iza velikog ekrana u studiju, a tamo su ga posebne kamere snimale, dok ga je u isto vreme video-montaža odmah "pozicionirala" na parket - baš između "kralja" Džejmsa i Oladipa, odakle je objašnjavao šta se desilo i zašto se baš tako dogodilo.\nEvo kako je to izgledalo tokom prenosa:


VEČERNJE NOVOSTI PRIPREMAJU SRPSKE MAJKE: Obavezni vojni rok najranije 2023. godine - Naša Borba\nVEČERNJE NOVOSTI PRIPREMAJU SRPSKE MAJKE: Obavezni vojni rok najranije 2023. godine\nKonačnu odluku o obaveznom vojnom roku koji je kao mogućnost najavio predsednik Srbije Aleksandar Vučić doneće nova vlada i novi saziv Skupštine Srbije nakon šire javne rasprave, pa bi samim tim prvi regruti u kasarne mogli najranije 2023. godine, pišu Večernje novosti.\nNovosti pišu da je potrebno ponovo pokrenuti garnizone i kasarne koje su u međuvremenu prodate ili napuštene, kao i da je neophodno jačanje logistike.\n„Vojska ima veliku glavobolju sa kadrom sposobnim za rad sa mladim vojnicima i sprovođenjem njihove obuke, jer su postojeći centri za obuku napravljeni po meri profesionalne armije“, pišu Novosti.\nNavode i da pojedine radne verzije novog koncepta podrazumevaju i pojačanu „vojničku platu“ i dodaju da bi, prema računici Ministarstva odbrane, obavezni vojni rok, odnosno troškovi obuke, ishrane, oblačenja, transporta… mogao godišnje da košta oko osam milijardi dinara.\nOd 40 evropskih zemalja, tradicionalni vojni rok postoji u 14 – Rusiji, Finskoj, Švedskoj, Norveškoj, Danskoj, Austriji, Švajcarskoj, Litvaniji, Estoniji, Belorusiji, Ukrajini, Grčkoj, Turskoj i Kipru, a Novosti pišu da vojni rok u tim zemljama najčešće traje od šest do 12 meseci.\nPrethodni tekstŠEF CIA: Rusija ne sprema nuklearne napade, Putin ne može sebi da dozvoli poraz\nSledeći tekstVUČIĆ SPREMIO IZDAJU: Uvodi sankcije Putinu, ali neće on saopštiti to u javnosti


Usvojen Nacrt budžeta Općine Novi Grad u iznosu od 37.683.000 KM\n29-12-2016 15:52:30 by Press\nDo tada će građani i ostali zainteresirani subjekti s područja Novog Grada moći dostavljati svoje prijedloge, sugestije i primjedbe nakon čega će se izraditi prijedlog budžeta koji će biti dostavljen Vijeću na razmatranje i usvajanje.\nKako je pojasnio Emir Dedović, pomoćnik načelnika općine Novi Grad za finansije i zajedničke poslove i ove godine planirana su sredstva za sufinansiranje izgradnje 9. transverzale, saobraćajnice koja će spajati dva dijela općine Novi Grad, od ulice Džemala Bijedića do ulice Safeta Zajke, a planirana su i značajna sredstva za početak izgradnje sportske dvorane i dodatnih učionica sa drugim sadržajima u OŠ „Umihana Čuvidina“ u Boljakovom Potoku. Dedović je istakao da će Općina zajedno sa Ministarstvom za obrazovanje, nauku i mlade Kantona Sarajevo u narednoj godini krenuti u izgradnju fiskulturne sale u školi „Mustafa Busuladžić“ u Dobroševićima, koja je u proteklom periodu dograđena, a nema fiskulturnu salu.\n„U narednoj godini nastavlja se izgradnja Osnovne škole na Aneksu i smatramo da bi ti radovi u 2017. godini mogli biti privedeni kraju, kao i izgradnja vodovodne mreže u Naselju heroja Sokolje, gdje ćemo rezervoar na Sokolju povezati sa novoizgrađenom pumpnom stanicom u Briješću. Nastavit će se raditi na uređenju parkovskih površina, unapređenju hortikulturnog uređenja općine, izgradnji dječijih i sportskih igrališta, javne rasvjete, asfaltiranje cesta i drugi projekti koji će doprinjeti poboljšanju uslova življenja stanovnika naše općine“, rekao je Dedović, te dodao da su kao i ranijih godina planirana sredstva za pomoć u liječenju teško oboljelih građana, stipendiranje uspješnih učenika i studenata i druge projekte.\nPosebno je istakao da su Nacrtom budžeta planirana sredstva u iznosu od 330.000 KM za smanjenje neujednačenosti naknade za nezaposlene porodilje, kako bi se donekle ublažila razlika u naknadama između zaposlenih i nezaposlenih porodilja. Obzirom da zaposlene porodilje imaju mjesečnu naknadu u prosječnom iznosu od oko 406 KM, a nezaposlene 180 KM, Općina će u 2017. godini za svaku nezaposlenu porodilju mjesečno izdvojiti dodatnih po 50 KM.\nObzirom da u ovoj godini nije usvojen budžet Općine Novi Grad za narednu godinu, donesena je Odluka o privremenom finansiranju Općine za period januar – mart 2017. godine.


Da li se Evropa ujedinjuje ili razdvaja?\nUčesnici panel diskusije u Brukingsovom institutu\nVašingtonski istraživački Institut Brukings održao je ovih dana godišnju konferenciju pod naslovom „Od Lisabonskog sporazuma do grčke krize: da li je Evropa na svom početku ili kraju?“ Na skupu je učestovalo desetak uglavnom evropskih eksperata za Evropsku uniju. Jedna od glavnih tema bilo je dalje proširenje Evropske Unije. Prvi učesnik na panelu o toj temi bio je Ivan Krastev, predsedavajući Upravnog odbora Centra za liberalnu strategiju u Sofiji i član Odbora Evropskog saveta za spoljnopolitičke odnose.\nKrastev je svoje izlaganje počeo balkanskim vicem o optimisti i pesimisti kad je reč o proširenju Unije:\n„Pesimista je onaj koji veruje da će Albanija postati članica Evropske unije kada Turska bude predsedavajuća. Optimista je onaj koji veruje da će Turska postati članica kada Albanija bude predsedavajuća. Ovo sam ispričao da bih ilustrovao kako u ovom trenutku balkanske zemlje ne brinu šta treba da čine bi postale članice, nego brinu da li će ikada biti primljene u evropski blok,“ rekao je Krastev.\nKrastev je rekao da bi zastoj u daljem proširenju evropskog bloka, negativno uticao na dalje transformaciju i reforme u zemaljama koje žele da se pridruže Uniji.\n„Na području Balkana ne postoji uobičajeni proces izgradnje države. Sve su te zajednice započele reforme koje su utemeljene na načelima Evropske unije. Iza takvih napora stajala je nada učlanjenja u Evropsku uniju. Uskraćivanjem te mogućnosti, oduzeo bi se i motiv za sprovođenje daljih reformi,“ rekao je Krastev.\nMajkl Li, generalni direktor za proširenje u Evropskoj komisiji, složio se da je posebno javnost starijih evropskih zemalja zasićena apsorbovanjem novih članica. Međutim, on je predložio rešenje.\n„Mislim da je glavno tim zemljama pokazati, kao što je to slučaj sa Hrvatskom, da je perspektiva pridruživanja stvarna i da će zemlje koje ispune potrebne kriterujume stvarno moći da se pridruže. Mislim da je veoma važno da zemlje osete beneficije tokom čitavog procesa sprovođenja reformi za učlanjenje. To je, na primer, vrlo uspešno učinjeno liberalizacijom viznog režima za tri zemlje Zapadnog Balkana. Sve tri su u rekordnom vremenu ispunile uslove radi sticanja prava slobodnog kretanja. Predložili smo da Bosna i Albanija dobiju isti bezvizni režim do kraja godine," rekao je Majkl Li.\nPo rečima Mari Mendras, zadužene za planiranje politike u francuskom ministarstvu inostranih poslova, Evropska unija sa teškoćom određuje svoju ulogu u svetu.\n„Evropa treba da definiše svoju ulogu u gobalizovanom svetu kojI se veoma brzo menja sa velikim brojem potpuno novih odlika. Međutim, 27 zemalja evropskog bloka i dalje slede pojedinačne nacionalne politike, kako na unutrašnjem tako i na spoljnom planu. To će tako ostati još niz godina. Jer, suština unije je nalaženje što jačeg konsenzusa odnosno politike oko koje se sve članice mogu složiti, ali i mogućnost da svaka zemlja sačuva sopstveni identitet, promoviše svoje regionalne interese i sačuva svoja savezništva," rekla je Mari Mendras.\nMada trenutno postoji zamor u pogledu dalje ekspanzije, Evropska unija sebe vidi kao teritoriju bez tvrdih granica, kaže Mendrasova. Međutim, sve zemlje koje budu sledile evropske, odnosno univerzalne standarde, mogu se nadati članstvu ili drugim čvrstim vezama sa evropskim blokom, naglasila je visoka zvaničnica Ke d'Orseja.


Vujadin Savić u epizodi - ''Pogledajte tabelu!'' - Sportske.net\nVujadin Savić u epizodi - ''Pogledajte tabelu!''\nFudbaler Crvene zvezde Vujadin Savić rekao je da nije zadovoljan rezultatom na večerašnjem derbiju protiv Partizana i istakao da tabela pokazuje koji je tim bolji.\nNova ''grmljavina'' sa ''Marakane'', Mrkela otkrio šta mu je Filip Stojković rekao!Ovo se retko viđa! Prvi čovek Sudijske komisije ekspresno se oglasio povodom sporne situacije na derbiju i odmah presudio!Jeste li videli kako je započela tuča u finišu derbija?Mirković objasnio kako je Grujić sudio u derbiju, a kako je Miloje prokomentarisao poništeni gol?Milojević pobesneo: "Oštećeni smo, ovo ovde je jedna tajvanska kanasta"\nZvezda i Partizan igrali su na stadionu "Rajko Mitić" nerešeno 1:1 u 24. kolu Super lige Srbije.\n"Iskreno, nisam zadovoljan rezultatom. Ne bih da dižem tenziju, ali mislim da su dali gol iz ofsajda i da nam je poništen čist gol", rekao je Savić novinarima.\nSavić je naveo da su crno-beli "provocirali tokom čitave utakmice" i da su on i njegovi saigrači morali "da pokažu zube".\n"To je sve normalno u derbiju. Razumljivo je to obzirom na stanje na tabeli, nervozniji su nego mi. Uvek ćemo skočiti za naše drugare. Mislim da se u nekim situacijama nisu ponašali kako treba, ali čestitao bih na utakmici i njima i svojim saigračima", rekao je Savić.\nFudbaler Partizana Nemanja Miletić je nakon utakmice izjavio da je njegova ekipa bila bolja na današnjem derbiju.\n"Ne treba da odgovaram Miletiću, jer ko je bolji vidi se na tabeli. Ne raspravljam se sa budalama, jer ne želim da se spuštam na taj nivo", rekao je Savić.


Provera pripremljenosti za vežbu 'BEGEJ 2019'\nIzvor: RTS, 05.Sep.2019, 17:22\nProvera pripremljenosti za vežbu "BEGEJ 2019"\nMinistar odbrane Aleksandar Vulin prisustvovao je proveri pripremljenosti za združenu taktičku vežbu sa bojevim gađanjem "BEGEJ 2019", koja će biti održana u nedelju, 8. septembra.\nTokom obilaska na privremenom poligonu "Titel", ministar odbrane se uverio u visok stepen uvežbanosti i pripremljenosti učesnika predstojeće vežbe, saopšteno je iz njegovog kabineta.\nNa vežbi "BEGEJ 2019", >> Pročitaj celu vest na sajtu RTS << na kojoj učestvuje više od 900 pripadnika Vojske Srbije iz sastava Kopnene vojske, Ratnog vazduhoplovstva i protivvazduhoplovne odbrane i Specijalne brigade, biće izveden rečni i specijalni desant, brodska vatrena podrška, uspostavljanje mostnog mesta prelaska, kao i naleti vazduhoplova RV i PVO.\nRadio-televizija Srbije prenosiće u direktnom prenosu vežbu "BEGEJ 2019", u nedelju 8. septembra 2019. godine od 10 časova, na drugom programu, a građani će vežbu moći da posmatraju i sa nasipa reke Tise u Titelu.\nDanašnjem obilasku prisustvovali su i zamenik načelnika Generalštaba Vojske Srbije general-major Petar Cvetković, komandant Kopnene vojske general-potpukovnik Milosav Simović i komandant RV i PVO general-major Duško Žarković.\nVostok.rs: Provera pripremljenosti za vežbu „BEGEJ 2019“\nPočela rusko-srpska vojna vežba u Lenjingradskoj oblasti\nIzvor: Vostok.rs, 05.Sep.2019\nRusko-srpske taktičke vežbe sa bojevim gađanjem počele su u Lenjingradskoj oblasti, saopštilo je Ministarstvo odbrane Ruske Federacije. Na vežbama učestvuju pripadnici mehanizovanog bataljona Vojske Republike Srbije i snage Zapadnog vojnog okruga, odnosno jedinica Krasnoselske motorizovane...


Novi Sad je Evropska prestonica kulture za 2021. godinu – Explore Novi Sad\n/ septembar 4, 2017\n/ oktobar 19, 2017\nNovosadski oktoberfest: Ima još samo mesta za sedenje\n/ oktobar 18, 2017\nComedy Fest od danas u Areni Cineplex\nPremijera predstave “Anika i njena vremena” u petak u SNP-u\nEKSKLUZIVNO: Dosad neviđene fotografije novih „migova“\n/ oktobar 10, 2017\nPonuda koju nikako ne smete da propustite!\nVIDEO: Snimak ubistva kralja Aleksandra Karađorđevića\n/ oktobar 7, 2017\nSrbija dobila novu princezu!\nHomeNovi Sad 20,21Novi Sad je Evropska prestonica kulture za 2021. godinu\n/ oktobar 13, 2016\nNakon finalne prezentacije projekta “Novi Sad 2021”, koju je danas u Briselu održala novosadska delegacija, panel nezavisnih eksperata doneo je odluku da prvi grad van EU koji će poneti titulu bude upravo Novi Sad.\nOdluka je doneta nakon posete panela eksperata Novom Sadu i detaljne analize finalne prijave. U završnoj fazi, danas je održana i “odbrana” kandidature, kada je delegacija sastavljena od novosadskih umetnika, profesora, urbanista i kustosa više sati usmeno predstavljala prijavu.\nEvropski komesar za obrazovanje, kulturu, mlade i sport, Tibor Navračič izrazio je zadovoljstvo zbog činjenice da po prvi put prestonica evropske kulture dolazi iz zemlje kandidata za članstvo u EU.\nGrad Novi Sad će kroz projekat “Novi Sad 2021” razviti svoj lokalni koncept i strategiju održivog razvoja kulturnog sektora, sa težištem na osnaživanju institucija kulture, obnovi kulturnog nasleđa, jačanju kulturne participacije, razvoju kulturnih i kreativnih industrija, decentralizaciji i međusektorskoj saradnji.\n“Mislim da je ovog trenutka puno srce svakog Novosađanina, jer svi mi zajedno činimo Novi Sad onim što jeste, a od sada cela Evropa potvrđuje da smo centar kulture! Mnogo je truda, ideja, kreacija, ličnih impresija skrojenih u umetnička dela, satkano u duh našeg lepog Novog Sada, i konačno je stigla potvrda naše izvanrednosti sa najvišeg nivoa u Evropi. Dobijanje titule Evropske prestonice kulture otvara nova velika vrata za dalji razvoj Novog Sada, ali i cele naše zemlje, i ne samo u oblasti kulture”, istakao je Miloš Vučević.\nIzložba slika Igora Cvejanovića


O planiranju i meritokratiji–objavljeno u dnevniku “Politika” od 19.07.2017 | Nebojša Katić - Iz drugog ugla\n« O državi i antidržavi – ovoga puta drugačije\nIKEA–kratko podsećanje »\nDuboko analitična, i dakako naučna argumentacija, mogla bi glasiti ovako: Da li to Katić predlaže da država određuje šta treba da se proizvodi i po kojoj ceni ili koliko cipela braon boje treba proizvesti u Srbiji? Da li je on prespavao 20. vek pa nije video kako su prošle socijalističke države koje su planirale? Da li je on uopšte čitao Hajeka koji nam je lepo objasnio kako je planiranje najkraći put u totalitarizam? Konačno, Srbija baš ništa ne planira, a iz dana u dan beleži sve veće i veće i još veće ekonomske uspehe.\nKoliko god ova argumentacija zvučala ubedljivo, tu ipak postoji mali empirijski problem – sve države koje su ušle u modernu ekonomsku istoriju kao države sa najbržim rastom, čvrsto su planirale razvoj i usmeravale ga instrumentima ekonomske politike. One su decenijama, u kontinuitetu, ostvarivale prosečne stope rasta BDP-a koje su se kretale između sedam i deset procenata godišnje.\nJapan, od koga su sve zemlje u Aziji učile i koristile ga kao model, svoj razvoj je bazirao na čvrstom i sistematskom ekonomskom planiranju. Kina, koja se već preko trideset godina razvija najbrže na svetu, trenutno je u trinaestoj petoletki. Među šampionima brzog razvoja je i Južna Koreja, koja je od 1962. do 1996. imala ukupno sedam petoletki. Tajvan nije imao petoletke ali je svoj razvoj čvrsto i osmišljeno planirao. I francuski, izuzetno uspešan posleratni model (takozvanih „30 veličanstvenih godina“), počivao je na aktivnoj ulozi države i dirižizmu. Uzgred, nijedna od ovih država nije planirala koliko cipela braon boje treba proizvesti.\nNaravno, može se krenuti i drugim putem, poput onoga kojim Srbija gordo korača. U tom modelu se strancima plaća da ekonomski prostor oblikuju u skladu sa svojim interesima, pa ako se nešto posreći i nama, ako se desi, dobro bilo. A ako se ne desi, kao što se ne dešava, tu je propagandna mašina koja će stope rasta od tri procenta proglašavati trijumfom, a sve preko toga senzacijom i ekonomskim čudom.\nSrbija nema ministarstvo industrije i to dovoljno govori o odnosu države prema ovoj privrednoj grani. Postoji doduše ministarstvo privrede, ali je i sam naziv tog ministarstva besmislen i unosi konfuziju. Definicija privrede je tako široka da ako bi ministarstvo zaista radilo to što mu naziv kaže, onda bi se odmah morala ukinuti bar četiri postojeća ministarstva koja se, sva od reda, podvode pod definiciju privrede.\nPredložio bih vladi i da koliko juče pokrene stvaranje elitne škole za državnu upravu i da za to koristi npr. francuski model po kome je napravljena Nacionalna škola za administraciju (ENA). Ovo podrazumeva da upravljanje državom počiva na strogo meritokratskom principu, a kako se takav sistem pravi Srbija može naučiti od država Dalekog istoka, a može skoknuti i do Matematičke gimnazije u Beogradu. Dakle, uspešne države svoje kadrove biraju iz elitnih škola – od kukavnih partijskih poltrona se ne pravi kvalitetna državna administracija.\nTehnološke promene koje se dešavaju na globalnoj sceni, pogotovo one koje su vezane za strahovit razvoj robotike i veštače inteligencije, promeniće privredni ambijent i logiku razvoja do neprepoznatljivosti. Sutrašnja globalizacija biće dramatično drugačija od ove danas – a ni u njoj se Srbija nije snašla. Problemi poput ovoga sa “Fijatom” će izgledati šaljivo u odnosu na muke kakve tek dolaze.


Sokobanja, lekovita i ušuškana između Rtnja i Ozrena , čiji su zdrav vazduh veličali Nušić i Andrić, postala je pravi turistički gradić koji je danju oaza mira, a kako ’ladovina pada, prerasta u mesto za nezaboravan provod. Ovde se dolazi, najpre, zbog vazduha punog ozona i zbog termalne lekovite vode, ali i zbog begstva od prebrzog tempa gradske svakodnevice.\nBovansko jezero se povuklo, nivo vode je opao na normalu i sada su ribari zauzeli svoja mesta za ribolov. Većina njih, koji su imali kamp prikolice i montažne kućice uveliko pospremaju i uredjuju, nebi li uspeli da ponovo srede za spavanje i život na jezeru.\nOK Band - Koncert na trgu\nU Sokobanji će 1. maja sa početkom oko 20h nastupiti "OK Band" i biće to već tradicionalni koncert za prvomajske praznike. Organizacija za turizam, kulturu i sport u Sokobanji, svake godine organizuje koncert, a ove godine će u saradnji sa banjskim privrednicima kako kažu opet obradovati kako meštane, tako i sve goste koji budu bili u Sokobanji.


Neće imati ni ko da nas vozi - Bizlife.rs\nNeće imati ni ko da nas vozi\n22:08 Beograd, 20/12/2017\nU poslednjih nekoliko godina, prema nezvaničnim procenama, Srbiju je napustilo više od 5.000 profesionalnih vozača. Najveći broj posao pronašao u Sloveniji, Hrvatskoj, Nemačkoj i Holandiji.\nProcena Poslovnog udruženja drumskog saobraćaja “Srbijatransport” je da će od Nove godine problem sa nedostatkom kadra biti još izraženiji, jer se očekuje pojednostavljenje procedure za odlazak u EU i građanima trećih zemalja ukoliko su se obrazovali za zanimanja koja su u tim zemljama deficitarna.\n“Srbijatransport” je uputio inicijativu ministarstvima prosvete, saobraćaja i unutrašnjih poslova i Nacionalnoj službi za zapošljavanje. Traže povećanje broja odeljenja u školama koje obrazuju ovaj kadar, prekvalifikaciju za ovo zanimanje i spuštanje starosne granice za vožnju autobusa sa 24 na 21 godinu.\nPo Zakonu o bezbednosti saobraćaja na putevima, đaci koji završe smer za profesionalnog vozača mogu da voze kamion kad napune 21. godinu, a autobus tek sa 24 godine.\nS obzirom na to da školovanje završe sa 18 godina, oni čekajući da ispune starosni uslov odu u druge profesije i odustanu od zanimanja za koje su se obrazovali. U 28 škola u Srbiji godišnje se upiše samo 1.040 učenika na ovaj smer.\nPrema rečima predsednika Samostalnog sindikata SP Lasta Nebojše Mirovića, ovom preduzeću, kao i u GSP Beograd, konkursi su stalno otvoreni, ali da kvalifikovanih vozača nema dovoljno. Iz naše firme je u Hrvatsku, Nemačku i Holandiju otišlo više od 100 vozača ove godine, kaže Mirović.\nProblem sa nedostatkom kadra se prvo pojavio u Somboru, Subotici i Novom Sadu, a proširio se na celu zemlju. Ovde vozači zarađuju od 25.000 do 60.000 dinara, a u inostranstvu ih plaćaju od 1.500, pa čak i do 3.000 evra i zato odlaze.\nU nekim gradovima privatni prevoznici angažuju penzionere da voze za njih u gradskom saobraćaju, jer oni koji su radno sposobni napuštaju zemlju. Prosečna starost vozača autobusa i kamiona u Srbiji je 55 godina.\nPoslodavci su za prvih 11 meseci želeli da zaposle 712 vozača teretnjaka, a uspeli su da nađu svega 102 odgovarajuća kandidata. Takođe, ove godine je traženo 297 vozača autobusa, a posao je dobilo svega njih 43.\nOvi podaci svedoče da je potreba za vozačima velika, a da kadar koji je na evidenciji uglavnom ne ispunjava uslove koje poslodavci traže.\nposao kamion Srbija inostranstvo autobus vozac


Grant od tri miliona eura | Analitika - Informativni Portal\nGrant od tri miliona eura\nOsmi po redu Javni poziv Zavod za zapošljavanje za dodjelu sredstava Fonda za profesionalnu rehabilitaciju i zapošljavanje lica sa invaliditetom ističe u ponedjeljak, 3. juna. Predviđena je raspodjela granta vrijednog tri miliona eura.\nObjavljeno: 30. 05. 2019 - 11:28\nPravo učešća imaju pravna i fizička lica, sa fokusom aktivnosti na unapređenju profesionalne rehabilitacije i zapošljavanja lica sa invaliditetom.\nPodsjetimo, sredstvima Fonda mogu se finansirati sljedeće aktivnosti: mjere aktivne politike zapošljavanja - obrazovanje i osposobljavanje odraslih, osposobljavanje za rad kod poslodavca, mjere i aktivnosti profesionalne rehabilitacije, prilagođavanje radnog mjesta i uslova rada, otvaranje novih radnih mjesta za lica sa invaliditetom, nabavka opreme i materijala u svrhu otvaranja novih radnih mjesta, otklanjanje barijera pristupu radnom mjestu.\nOčekuje se uključivanje u projekte najmanje 350 lica sa invaliditetom, od čega najmanje 40 odsto žena sa invaliditetom. Pozivom je predviđeno zaposlenje tokom trajanja projekta za najmanje 60 odsto učesnika.


Frejzer: Parafiranje SSP-a sa Srbijom nakon što se Mladić i Karadžić nađu u Hagu\nMeđunarodna krizna grupa je stava da pre stavljanja parafa na Sporazum o stabilizaciji i pridruživanju sa Srbijom, EU mora insistirati da se Karadžić i Mladić nađu u Hagu. Zvanični Brisel bi, prema političkim analitičarima ove organizacije, već sada trebao da se sprema za scenario u kojem bi, nakon , verovatno, neuspešnih pregovora, Kosovo proglasilo nezavisnost. Kada je reč o regionu, oštro se protive dovođenju u vezu Kosova i prilika u BiH- oni koji to čine, dolevaju ulje na vatru, kažu danas u Međunarodnoj kriznoj grupi.\nDanas je direktor za Balkan Međunarodne krizne grupe, Sabine Fraizer, ponovila u ekskluzivnom razgovoru za Glas Amerike, poznat stav ove analitičke organizacije da je Sporazum o stabilizaciji i pridruživanju ozbiljan mehanizam prinude u rukama Evropske unije- prinude da Srbija konačno preda Hagu preostale optuženike. Protivi se, dakle, najavi mogućeg potpisivanja Sporazuma sa Srbijom i bez Karadžića i Mladića u haškom pritvoru.\n"Svakako sam stava da bi se parafiranje Sporazuma o stabilizaciji i pridruživanju sa Srbijom trebalo desiti nakon što se Mladić i Karadžić nađu u Hagu. Sasvim je jasno da je to želja i Haškog tribunala i glavne haške tužiteljice koja insistira da se Karadžić i Mladić lociraju i uhapse pre parafa na Sporazum. Obratan tok radnji, parafiranje pre hapšenja, bio bi nesretan tok događaja".\nKrajnje je vreme da EU zauzme jedinstven stav o pitanju Kosova, upozorava direktor za Balkan Međunarodne krizne grupe, smatrajući da je, sa evropske strane, reč o očuvanju jedinstva i evropskog odnosa prema situaciji u kojoj je moguće jednostrano proglašenje nezavisnosti Kosova.\n"Ne verujem da će pregovori uz posredovanje Trojke uspeti da finalizuju status Kosova, tako da ćemo se tim pitanjem baviti i nakon 10. decembra. Zato je izuzetno važno da Evropske unija počne ovog trenutka da razmišlja šta i kako da radi nakon tog roka. U Briselu ima želje da se tako i uradi, dok neke članice Unije radije žele da čekaju i da tek nakon 10. decembra vide šta treba činiti, jer ne žele da utiču na aktuelne pregovore. U svakom slučaju, mislim da je prilično jasno svima da pregovori neće uspeti da nađu kompromis oko pitanja statusa. Ako je to slučaj, onda moramo da gledamo dalje i da se zapitamo - ako Kosovo jednostrano proglasi nezavisnost, kako će članice Unije na to reagovati. One moraju da dođu do jasnog stava kako će postupiti u tom slučaju, moraju da zadrže jedinstvo. Dakle, moraju da nađu način da zadrže jedinstvo i reaguju na jednostrano proglašenje nezavisnosti. U isto vreme, EU dobro napreduje u pripremi svoje civilne misije na Kosovu - tu je jedinstvo članica iskazano. Inače, ne mislim da bi bilo dobro kada bi misija na Kosovu započela pre utvrđivanja statusa - treba da ili pre misije ili u isto vreme evropske članice odluče kakav stav zauzeti o pitanju konačnog statusa Kosova."\nKonačno, za nju je nesretno i opasno povezivanje Kosova i BiH, odnosno Republike Srpske, koje ne donosi koristi nikome, a sa druge strane, otvara mogućnost da ze zapali celi region.\n"Mislim da je bilo zaista nesretno nedavno povezivanje Kosova i BiH od strane premijera Koštunice, to je od velike opasnosti za stabilnost Balkana. Jasno je da će tenzije još više rasti narednih meseci između Srbije i Kosova i biće opasno ako se prošire na ostale delove regiona - bilo BiH, Makedoniju, ili na samu Srbiju, Preševsku dolinu. Zato je sada važno da političko vođstvo u Srbiji, BiH, na Kosovu, manje koristi zapaljivu retoriku, uz svest da neće biti koristi od korištenja ovakvih poređenja koja su dolevanje ulja na vatru. Što se tiče Republike Srpske, sasvim je jasno da tamo niko neće imati koristi od ovakve situacije. Zaista ne znam šta tamo ljudi očekuju, ali ako razmišljaju -ako Kosovo dobije nezavisnost, tada Republika Srpska ima pravo da se pridruži Srbiji, tada zaista sumnjam u ispravnost takve političke kalkulacije i da li bi tada time išta dobili bilo stanovnici Republike Srpske, bilo njihovi politički lideri".